VÄÄRIN MYYTY! | Eocomm\nJulkaistu 11.1.2017 , kirjoittanut Oehlandt\tSuomesta on tullut kuin peilikuva itsestään. Tai jos miettii sen satavuotiasta historiaa niin irvikuva. Asiat ja tapahtumat, joita ennen on pidetty hyvinä, nähdäänkin nyt väärinä tai niistä löydetään vaikka tikulla kaivaen jotakin hämärää. Esimerkkinä tästä käy hyvin noin vuosi sitten suomalaisen kauppavaltuuskunnan vienninedistämisreissu Intiaan, jonka aikana allekirjoitettiin sadanmiljoonan arvoinen vientisopimus. Kauppa leimattiin kansan suussa ja median mielissä väärin myydyksi.\nKoko Sipilä-suosii-serkkujaan-farssi kertoo erittäin hyvin, miten heikko tieto, yleinen ymmärrys ja tuntemus valtamedialla, oppositiolla ja näiden takana hääräävillä tahoilla on yritystoiminnasta ja erityisesti viennistä. Tai sitten motiivi on ideologis-aatteellinen, jonka turvin heittäydytään porukalla hölmöksi, jotta päästään revittelemään, leimaamaan ja mustamaalaamaan.\nMedian perusteella voisi päätellä, että neljän päivän vierailulla pääministeri pelkällä paikalle ilmestymisellään sai aikaan sadanmillin biolaitoksen kaupan sukulaisilleen. En ole insinööri enkä jalallanikaan astunut biolaitokseen, mutta biolaitoksia eikä mitään muutakaan vientitavaraa aivan varmasti kaupata edes intialaisille maakuntahallinnoille kuten heimoveljen kaakkia vanhan maailman aikaan yhdellä lauseella:\nHai sie isäntä, osta ruuna!\nJos pääministeri Sipilä kuitenkin on moinen vientimessias, hänen kannattaisi unohtaa kikyt ja sotet saman tien ja lennellä mantereelta toiselle biolaitoksia ja muuta kauppaamassa. Jos tuohon tahtiin kauppa kävisi, niin meillä ei olisi pian mitään velkaongelmaa missään, vienti vetäisi ja työpaikkoja satelisi.\nMietitäänpä asia toisinpäin – peilikuvana. Tänne Suomeen saapuu vientiä edistämään intialainen hallitusvetoinen kauppavaltuuskunta. Mukana on paikallisia matkailuyrittäjiä ja matkan aikana selviää, että kauppavaltuuskuntaa vetävän ministerin serkulla on bisneksiä ja vakaa aikomus rakentaa Suomen Lappiin hiihtokeskus lumesta kiinnostuneille intialaisille. Tarvittaisiin vain sopiva yhteistyökumppani ja kas se heti löytyykin sekä investoitavaa rahaa alkuun 50 miljoonaa. Totta kai kun kyseessä on maan merkittävän ministerin serkku, niin onhan sitä investoitava ja satsattava!! Näinkö se oikeasti toimii!\nOnpa onni, että Chemopolis-nimisen firman omistajien joukkoon on päätynyt pörssiyhtiö Fortum, jonka tekemisiä seurataan julkiselle yhtiölle kuuluvalla avoimuudella ja tarkkuudella. Sekin pääsee nyt selittämään urakalla ratakiskosta väännellen kaikelle kansalle ja medialle, miten yritykset toimivat, miten pitkiä ovat neuvotteluajat investoinneille, millainen on biolaitos ja miten päätöksiä yleisesti tehdään.\nSuurella mielenkiinnolla jään odottelemaan seuraavan ”rikoksen” julkistamista, minkä pääministeri on tehnyt salaa yksin tai lastensa kanssa. Tai ehkäpä nyt onkin vuorossa rouvan rötöstely, mikä on paljastettu medialle lähdesuojan turvin.\nPääministerille suosittelen tästä lähtien välitöntä yhteydenottoa oikeuskanslerille, mikäli sukulaisia on kymmenen kilometrin läheisyydessä, samassa lentokoneessa, bussissa, kaupungissa tai muuten lähitienoilla.\nJaa:FacebookTwitterGoogle\tKategoria(t): Uncategorized. Kirjoittaja: Oehlandt. Lisää kestolinkki kirjanmerkkeihisi.\t15 vastausta artikkeliin ”VÄÄRIN MYYTY!”\t11.1.2017 klo 16:10 Marja Kurki sanoi:\nNiinpä niin. Ja media uutisoi, että Fortum on pelastanut Sipilän lasten omistaman yrityksen (5% ei tunnu mainitsemisen arvoiselta) yrityksen vararikolta, ei suinkaan, että Fortum osti ison palasen hienoa suomalaista start-up yritystä. Ja sitten annetaan ymmärtää, että Sipilä on lobbannut tätä Chemopolis-nimistä yritystä. Sellaisenkin lauseen olen nähnyt – taisi olla MTV:n nettisivuilla. – Ja jossain viimeisessä lauseessa selviää, että aiesopimus on tehty jo vuonna 2014. Ja yksi professori selvittää, että Sipilä on ollut huolimaton. Siis miten – vaihtoehtoja please! Ja Antti Rinne on tietenkin sitä mieltä, että Sipilä toimii harmaalla alueella. Näyttää pahasti siltä, että Sipilän hallitus saa tämän maan kaikesta vastustuksesta huolimatta nousemaan tuhkasta. Oppositiolla on tukalat paikat.\nVastaa ↓\t11.1.2017 klo 16:54 Eeva Oehlandt sanoi:\nJuuri näin tämä asia uutisoidaan. Muuten, kannattaa lukea aina jutuista viimeinen kappale. Siinä oleva info kääntää usein koko sanoman toiseksi. Kokeilkaapa.\nVastaa ↓\t11.1.2017 klo 16:55 Timo Nyman sanoi:\nHienosti ja ymmärrettävästi ilmaistu! Kiitos! Toki se leimataan vääristelyksi tai vihapuheeksi mutta hienoa että tilaus vaikuttaa tulevan. Toivotaan!\nVastaa ↓\t12.1.2017 klo 09:24 Eeva Oehlandt sanoi:\nParas tässä on toivoa kaikkien, että vienti vetää tai vetäisi, sillä viennistä elävällä Suomella muut keinot nostaa tai ylläpitää elintasoa ovat vähissä.\nVastaa ↓\t12.1.2017 klo 06:31 Pirjo Ropponen sanoi:\nHyvä, että pistit kynäsi soppaan! Ei niin että pahimmät jänkkäävät uskoisivat, mutta selväpäiset alkavat tarvita lisävahvistusta omille mielipiteilleen.\nVastaa ↓\t12.1.2017 klo 09:22 Eeva Oehlandt sanoi:\nKiitos, Mutta eikö ole iloinen asia, sillä jänkkääjät osaavat ilmeisesti vientikaupan paremmin kuin hyvin. Eihän tässä ole Suomella mitään hätää, kunhan saamme tämän tietävän ja tiedostavan sakin vientihommiin ja äkkiä. Siellä on huutava pula pätevistä ja osaavista toimijoista.\nVastaa ↓\t12.1.2017 klo 08:28 Marja Kurki sanoi:\nVastaavanlaisien väärien kauppojen estämiseksi ehdotan, että tulevien pääministereiden on vannottava ennen toimen vastaanottamista, että eivät he itse, ei heidän puolisonsa, ei heidän lapsensa, ei serkut, ei serkkujen lapset, eivät pikkuserkut eikä heidän lapsensa eikä kukaan edellä mainittujen ystävistä tai tutuista ole koskaan ollut eikä koskaan tule olemaankaan minkään yrityksen omistajana eikä päättäjänä. Kaikki edellä mainittu takaa, ettei mikään pääministerin taloudellinen tiedonjyvänen ole estämässä kaiken jatkumista entiseen malliin. Sama vakuutus pitää luonnollisesti saada myös elinkeino- ym. ministereiltä.\nVastaa ↓\t12.1.2017 klo 09:20 Eeva Oehlandt sanoi:\nHyvä ehdotus. Ehkäpä myös nyt heti pääminiterin kannattaa muuttaa kimppakämppään oikeuskanslerin kanssa ja jättää rikollinen sukunsa. Onpa sitten valvovan silmän alla yötä päivää.\nVastaa ↓\t12.1.2017 klo 16:16 Reijo Roininen sanoi:\nMiksi aina ministerien lapset omistaa ”erinomaisia” yrityksiä, jotka voidaan sitten pelastaa joko tukemalla tai myymällä yritys?\nVastaa ↓\t13.1.2017 klo 06:12 Mikael Lindroos sanoi:\nHyvä kirjoitus ja kannanotto.Mediasta on tulossa Trumptotuuksien jakaja,joka yrittää löytää sensaatiota joka asiasta.\nVastaa ↓\t13.1.2017 klo 08:42 Eeva Oehlandt sanoi:\n”RASMUS-LAURI ISKI PORNO-HENRYN EXÄN!” Eilinen otsikko Seiska-lehdessä kuvaa hyvin pinnallista klikkiaikaamme. Valtamedia on politiikan Seiskalehti hyvin monessa asiassa.\nVastaa ↓\t13.1.2017 klo 07:33 Olli sanoi:\nKukaan ei ole kritisoinut sitä, että pääministeri edistää myyntiä. Kysymys on avoimuudesta ja läpinäkyvyydestä. Helsingin Sanomat julkaisi listan siitä, miten Sipilä voi hoitaa asiat niin, ettei intressiristiriitoja pääse syntymään, asia, joka hänen pitäisi selvittää itse.\nTaisit muuten vahingossa bannata minut Facebookista Älä ihmeessä, minulla on monia pakinoitsijoita hyödyttävä tapa huomauttaa, jos he tulevat keksineeksi poliittisille vastustajilleen mielipiteitä, jotta niitä vastaan hyökkääminen olisi helpompaa. Se on ollut viime aikoina erityisen ajankohtaista tällä palstalla.\nVastaa ↓\t13.1.2017 klo 08:40 Eeva Oehlandt sanoi:\nBannasinkin ja olet ensimmäinen ikinä, jonka olen bannannut. Aika moni mun fb-sivua lukeva on suositellut bannausta jo pitkään. Olet minun kanssani jokseenkin jokaisesta asiasta eri mieltä. Lisäksi Olli Orkoneva, ylipitkät postauksesi ovat sen sorttisia, etten kykene ajallisista ja monista syistä johtuen niihin vastaamaan. Suosittelenkin sinulle, että kirjoitat omalle saitillesi oman näkemyksesi, miten asiat sinun mielestäsi ovat tai tulisi olla ja käyt sen keskustelun siellä. Se on kaikkien kannalta paljon hedelmällisempää. Kävin kuuntelemassa kuorosi konserttia joulun aikaan ja se oli todella hieno. Laulaa osaat ja kuoro osaa.\nVastaa ↓\t13.1.2017 klo 09:06 Eeva Oehlandt sanoi:\nJa vielä Olli, nimenomaanhan sitä tässä on koko ajan kritisoitu, että Intian reissulla pääministeri edisti myyntiä – väärän firman myyntiä ja väärällä tavalla.\nVastaa ↓\t13.1.2017 klo 09:32 Olli sanoi:\nHienoa että pidit konsertista, harmi että en bongannut sinua (Temppeliaukion) yleisön joukosta!\nMyynnin edistämistä ei kritisoitu, vaan että sidonnaisuuksia ei käsitelty oikein. Tämä minun pointtini on ollutkin, että keksit muille mielipiteitä.\nTilanne on samantyyppinen kun aikanaan, kun tietokoneet tulivat yhteiskuntatieteisiin, ja tutkijat huomasivat harmistuneina, että kaikki ongelmat eivät ratkenneetkaan niillä. He keksivät siihen ratkaisunkin: muutetaan *ongelmaa*, ja kas, se ratkesikin kaunisti!


ehdot>saat 1000 ilmaiseksi\n100 valuuttayksikön bonustarjouksen säännöt\n100% talletustarjous 250 valuuttayksikköön asti ensimmäiselle talletukselle\n25% talletustarjous 300 valuuttayksikköön asti toiselle talletukselle\n50% talletustarjous 450 valuuttayksikköön asti kolmannelle talletukselle\n1. Tervetulobonus on 100% talletusbonus 250 valuuttayksikköön asti perustuen uuden pelaajan ensimmäiseen talletukseen kasinolle; 25% talletusbonus 300 valuuttayksikköön asti perustuen uuden pelaajan toiseen talletukseen; 50% talletusbonus 450 valuuttayksikköön asti perustuen uuden pelaajan kolmanteen talletukseen. (Esimerkiksi: tee ensimmäinen 200 valuuttayksikön talletus ja saat 200 valuuttayksikön arvoisen tervetulobonuksen; tee toinen 300 valuuttayksikön talletus ja saat 75 valuuttayksikön arvoisen tervetulobonuksen; tee kolmas 500 valuuttayksikön talletus ja saat 100 valuuttayksikön arvoisen tervetulobonuksen.)\n2. Tätä tervetulobonusta ei voida käyttää yhdessä minkään muun ryhmämme kasinon liittymisbonuksen kanssa.\n3. Tämä tarjous on avoin uusille pelaajille ja se tulee lunastaa seitsemän päivän sisällä oikean rahan tilin rekisteröinnistä.\n4. Ollaksesi oikeutettu 100% tervetulobonukseen, 20 valuuttayksikön vähimmäistalletus tulee tehdä seitsemän päivän sisällä oikean rahan tilin rekisteröinnistä. 5. Mikäli asut Puolassa, tulee sinun tehdä 20€/£/CHF/CAD/AUD, 200 SEK/NOK, 80 PLN (puolan zloty) vähimmäistalletus, jotta olet oikeutettu tervetulotalletustarjouksen bonukseen.\n6. Huomio: tervetulobonus hyvitetään automaattisesti bonussaldoon ensimmäisen 20 valuuttayksikön tai sitä suuremman talletuksen yhteydessä.\n7. Huomaathan, että “valuuttayksikkö” viittaa yksikköön, jonka pelaaja on valinnut käytettäväksi asioidessaan kasinolla oikean rahan tilin rekisteröinnin yhteydessä. 8. Pelaajan tulee huomioida, että ollakseen oikeutettu tarjouksiin tai bonuksiin, heidän tulee pelata maan ensisijaisella valuutalla, jonka osoitteen he ovat rekisteröineet ja mistä pelaavat. Mikäli maasi ensisijaista valuuttaa ei ole saatavilla, voidaan valita USD tai CAD tai EURO. Huomio: ainoastaan Isossa-Britanniassa asuvat pelaajat ovat oikeutettuja rekisteröimään GBP tilin. Kasino pidättää oikeuden evätä tai poistaa mitä tahansa bonuksia tai voittoja, jotka on ansaittu tämän pykälän kanssa ristiriidassa olevan talletuksen myötä.\n9. Liittymisbonus tulee lunastaa internetissä ja se maksetaan kasinotilin bonussaldoon kasinokrediitteinä 24 tunnin sisällä siitä, kun lunastus on tehty. 10. Tämä tarjous pätee ainoastaan talletuksen tekijään eikä se ole siirrettävissä.\n11. Kun olet vastaanottanut liittymisbonuksen miltä tahansa ryhmän kasinolta, tulee sinun täyttää vähimmäiskierrätysvaatimus ennen kuin olet oikeutettu muihin liittymisbonuksiin muilla ryhmän kasinoilla. 12. Tervetulobonus on saatavilla ainoastaan kerran per henkilö, kotitalous, perhe, kotitalouden osoite, sähköpostiosoite, luottokorttinumero tai ympäristö, jossa tietokoneet ovat yhteiskäytössä, kuten kirjasto, työpaikka, veljeskunta, yliopisto tai koulu. Kasino pidättää oikeuden evätä kaikki voitot ja pelit, mikäli tätä sääntöä rikotaan. 13. Tervetulobonusta ei voida lunastaa yhdessä minkään muun Bayton Limited tarjoaman tarjouksen kanssa ja se on jatkuvan tarkkailun alaisena. Kasinolla on oikeus muuttaa tarjousta ja sen sääntöjä minä tahansa ajankohtana. 14. Et voi lunastaa tai vastaanottaa liittymisbonusta tältä kasinolta, mikäli olet aiemmin lunastanut tai vastaanottanut liittymisbonuksen toiselta ryhmän kasinolta, etkä ole panostanut aiemmin lunastettua tai vastaanotettua liittymisbonusta ja siihen liittyvää talletusta vähintään 100 kertaa ryhmän kasinolla, joka alun perin myönsi kyseessä olevan bonuksen. Mikäli tilillesi on tässä kyseessä olevalla kasinolla hyvitetty liittymisbonus, johon et (meidän yksinomaisen ja rajoittamattoman harkintakyvyn perusteella) ole oikeutettu, kasino mitätöi takautuvasti liittymisbonukset ja voitot, jotka olet ansainnut liittymisbonuksen hyvittämisen jälkeen. 15. Kun liittymisbonus on sinulle myönnetty ja olet saavuttanut kierrätysvaatimuksen, voit kotiuttaa enintään kuusi kertaa ensimmäisen talletuksesi summan arvon ja jäljellä oleva saldo menetetään. Tätä sääntöä noudatetaan kasinon johdon harkinnan mukaan. Kaikki progressiiviset voitot ovat vapautettu tästä pykälästä. Bonussaldon prosentuaalinen osuus käteissaldostasi määrittää panosten jakautumisprosentin. Esimerkiksi, 100 krediitin talletus oikeuttaa sinut 100 krediitin bonukseen, jolloin kasinotilisi yhteissaldo on 200 krediittiä, 50% käteissaldossasi, ja 50% bonussaldossasi. Täten, kunnes kierrätysvaatimus on täytetty, peleihin panostettu rahamäärä tulee 50% käteissaldostasi, ja 50% bonussaldostasi. Voitot jakautuvat samalla tavalla (50% bonussaldoosi ja 50% käteissaldoosi). HUOMIO! Ennen tervetulobonuksen hyvittämistä tehdyt panostukset johtavat raha/bonussuhteen vinoutumiseen, sillä tämä suhde lasketaan tervetulobonuksen hyvittämisen hetkellä olevasta käteissaldostasi.\n16. Tervetulobonus on sidottu 50 kerran kierrätysvaatimukseen (100 kertaa ilmaisten pyöräytysten/käteistarjouksen tapauksessa) ennen kuin se voidaan kotiuttaa. Tiettyjen pelien pelaaminen vaikuttaa eri prosentin mukaisesti kierrätysvaatimukseen:\n• 100% - kaikki kolikkopelit ja kaikki parlor-pelit\n• 8% - kaikki pöytäpokerit, kaikki ruletit, kaikki video/power pokerit (lukuunottamatta kaikki Aces ja Jacks or Better), kaikki blackjack pelit (lukuunottamatta Classic Blackjack) ja Casino War\n• 0% (pois suljetut pelit) - Classic Blackjack, kaikki Aces video/power pokerit, Jacks or Better video/power pokerit, kaikki baccarat pelit, kaikki craps pelit, Red Dog, Sic Bo\nHuomio: Gamble ominaisuutta käyttäen tehty kierrätys (panostaminen) kaikkiin kolikkopeleihin tai Double ominaisuutta käyttäen kaikkiin video/power pokereihin ei lasketa mukaan kierrätysvaatimukseen.\nKierrätykseen luetaan panosten asettaminen oikealla rahalla.\n17. Bonus tulee kierrättää (panostaa) 50 kertaa (50x) ennen kuin se voidaan siirtää bonussaldostasi käteissaldoosi ("kierrätysvaatimus"). Esimerkiksi, jos talletat 100 ja saat 100 krediittiä bonusta, kierrätysvaatimus tulee olemaan 50 x 100 = 5000.\nTÄRKEÄÄ: vaikuttavat prosenttiosuudet ja läpipelausvaatimukset saattavat vaihdella tarjouksesta ja/tai maantieteellisestä sijannista riippuen. Tässä tapauksessa pätevät prosenttiosuudet ja läpipelausvaatimukset, jotka on mainittu tarjouksen säännöissä & ehdoissa. Tarkista aina tarjoukseen liittyvät nimenomaiset säännöt & ehdot väärinkäsitysten välttämiseksi.\n18. Kun liittymisbonus on sinulle myönnetty, edellytäen, että olet tehnyt oikeuttavan talletuksen käteissaldoosi, et voi nostaa tai yrittää nostaa mitään osaa talletuksestasi ennen kuin liittymisbonus on hyvitetty bonussaldoosi. Noston yritys saattaa johtaa kyseessä olevan liittymisbonuksen ja siitä ansaittujen voittojen menetykseen.\n19. Mikäli pelaajalla on positiivinen käteissaldo 50x kerran kierrätysvaatimuksen täytyttyä ja pelaaja tekee noston, positiivinen käteissaldo voidaan nostaa milloin vain, edellyttäen että nämä säännöt ja ehdot täytetään. Tiettyjen pelien läpipelaus on standardi tarjouksen sääntöjen ja ehtojen mukaan. Ilmaisten pyöräytysten / käteistarjouksista saatujen voittojen nostot rajataan 100 kasinokrediittiin (pelaajan käyttämässä valuutassa) ja jäljellä oleva käteissaldo menetetään. Tätä pykälään käytetään kasinojohdon harkinnan mukaan. Tiettyjen pelien läpipelaus on standardi tarjouksen sääntöjen ja ehtojen mukaan.\n20. Tämä bonustarjous raukeaa noston yhteydessä. Kaikki nostopyynnön jälkeen tehdyt lunastukset johtavat bonuksen mitätöintiin, olipa nosto odottava tai maksettu. 21. Kaikki nostot ovat kasinon tarkastelun alaisia. Kasino pidättää oikeuden lunastaa takaisin tervetulobonuksen ja voittoja ja/tai sulkea tilin selkeän väärinkäytöksen tai petoksen tapauksessa. 22. Mikäli nosto tehdään ennen kuin tervetulobonus hyvitetään bonustilille, bonus menetetään.\n23. Et voi nostaa mitään summaa tililtäsi ennen kuin olet täyttänyt kierrätysvaatimuksen tai kierrättänyt bonusaldossa olevat varat. Kierrätysvaatimuksen täytyttyä, bonussaldosta tehtyjen panostusten voitot maksetaan suoraan käteissaldoon.\n24. Ennen kuin mikään nosto otetaan käsittelyyn, pelisi arvioidaan sääntöjenvastaisten pelikuvioiden varalta. Esimerkiksi pelaaminen yhtäläisillä tai nollamarginaalin panoksilla tai vastapanostus, lasketaan liittymisbonuksen sääntöjenvastaiseksi pelaamiseksi läpipelausvaatimuksen tapauksessa. Muita esimerkkejä sääntöjenvastaisista pelityyleistä ovat muun muassa, mutta ei rajoitettu, yksittäisen panoksen asettaminen, joka on joko yhtä suuri ja suurempi kuin 30% tilillesi hyvitetyn bonuksen arvosta, kunnes kyseisen bonuksen kierrätysvaatimus on täytetty. Kasino pidättää ajoittain oikeuden päättää oman harkintansa mukaan mitkä toimet luetaan “sääntöjenvastaiseksi pelaamiseksi” liittymisbonuksen kierrätysvaatimusten kohdalla ja evätä noston, joka on ansaittu sääntöjenvastaisella pelillä liittymisbonuksen kierrätysvaatimuksen saavuttamiseksi. 25. Jos liittymisbonus pysyy käyttämättömänä bonussaldossa kaksi (2) kuukautta tai pidempään sen lunastuspäivästä lukien, pelaaja menettää liittymisbonuksen kasinolle. 26. Panostukset vähennetään ensin käteissaldosta. Mikäli käteissaldoa ei ole saatavilla; panostus vähennetään bonussaldosta. Bonussaldossa oleva summa pelataan ainoastaan mikäli käteissaldossa ei ole riittävästi krediittejä. 27. Mikäli bonussaldoon hyvitettävä voitto johtaa siihen, että bonussaldo ylittää alkuperäisen bonussumman arvon, voittojen ylimenevä osa hyvitetään käteissaldoon. Huomio: tämä ei sisällä bonussaldosta käteissaldoon tapahtuneita automaattisia siirtoja. 28. Mikäli et halua tilillesi kasinon toimesta hyvitettyä liittymisbonusta, olet oikeutettu pyytämään bonuksen poistamista kasinotililtäsi, mikäli alkuperäisen talletuksen tai siihen liittyvän bonuksen kierrätysvaatimusta ei ole aloitettu. Voit tehdä tämän ottamalla yhteyttä asiakastukeen sähköpostitse, puhelimitse tai live chatin kautta, jonka jälkeen bonus veloitetaan tililtäsi. Mikäli kierrätystä on tapahtunut, liittymisbonusta ei voida veloittaa tililtäsi (ei nostamalla eikä asiakastuesta pyytämällä) kunnes liittymisbonukseen liittyvä kierrätysvaatimus on saavutettu. 29. Kasinon säännöt, toimitus– sekä käyttöehdot pätevät tähän tarjoukseen. Mikäli näiden tarjouskohtaisten sääntöjen, toimitus- sekä käyttöehtojen ja kasinon sääntöjen ja ehtojen välillä on ristiriita, tarjouskohtaiset säännöt ja ehdot ratkaisevat, mutta ainoastaan siinä määrin kuin säännöt sekä toimitus- ja käyttöehdot ovat ristiriidassa keskenään. Päivitetty 30.4.2014 (klo 09:33) (GMT)\nPikalinkit - talletusbonusehdot\n1. talletuksen bonus 2. talletuksen bonus\n3. talletuksen bonus KASINON OHJELMISTO Näin pääset alkuun


Aake Kalliala laihtui 26 kiloa alle vuodessa: ”Pahinta on, ettei saa juoda olutta” - Viihde - MTV.fi\nAake Kalliala laihtui 26 kiloa alle vuodessa: ”Pahinta on, ettei saa juoda olutta”\nViihde Julkaistu 10.03.2016 10:56\nAake Kalliala palasi kotiseudulleen Mikkeliin eläkepäivikseen.\nJuuri toista kertaa isoisäksi tullut Aake Kalliala on saanut pudotettua painoaan 26 kilon verran. Keveä mies nauttii nyt eläkepäivistään.\nKallialan painonpudotus sai lähtölaukauksen viime keväänä toukokuussa, kun kakkostyypin diabetes vaivasi häntä. Näyttelijäkonkari hakeutui lääkäri Antti Heikkilän puheille. Heikkilä tunnetaan erityisesti vähähiilihydraattisen ruokavalion puolestapuhujana.\nPainonpudotus on kannattanut, sillä nyt Kallialan ei tarvitse ottaa kuin yhtä diabeteslääkettä.\n– Pahinta oli, että ei saa enää olutta juoda. Meinasin kuolla, Kalliala naureskelee.\n– Mutta siitäkin selvittiin. Sormi pystyssä nyt sitten juon kuivaa valkoviiniä, hän naureskelee.\nKalliala kertoo, että painonpudotus lähti tilanteesta, jossa hän painoi 110 kilogrammaa. Ennätyspainokseen hän kertoo 118 kiloa, jossa oli mukana myös lihasta.\n– Nyt en kyllä pääse urheilusuorituksilla keulimaan, ihan on ruokavaliolla tämä hoitunut. Pyörän olen laittanut hankitalistalle, kun juoksu on tässä iässä vähän kiikun kaakun. Nyt kun asun täällä Mikkelissä, niin pysyy aktiivisena muutenkin, kun on lumitöitä ja muita tehtävänä kokoajan.\nToista kertaa isoisäksi\n65-vuotias näyttelijä muutti kotiseudulleen Mikkeliin paritaloon tammikuun lopulla. Kalliala ehti asua Helsingissä 40 vuotta.\n– Ei se mikään läpihuutojuttu ollut muuttaa pois niin pitkän asumisen jälkeen. Sitten, kun se tapahtui, niin se tuntui ihan oikealta. Äärettömän hyvin olen viihtynyt täällä.\nHuomenna perjantaina Kalliala aikoo kuitenkin tulla käymään Helsingissä, sillä hänen tyttärensä Ina sai toisen lapsensa tiistaina, jolloin naistenpäivänä.\n– Ihan mahtavaa! Kuvankaunis vastasyntynyt tyttölapsi. Nyt olen isoisä pojalle ja tytölle.\nMikkelissä Kalliala asustelee asunnossaan ihan itsekseen. Seuraa hänelle pitää villakoiran ja labradorinnoutajan sekoitus, Hönö. Paritalon toisessa puoliskossa asuu hänen siskonsa miehensä kanssa.\nPuoliso Kallialalla ei ole nyt hakusessa.\n– Jos on vähän rantaviivaa ja takametsää, niin voi ottaa yhteyttä, näyttelijä naureskelee ja lisää vain vitsailevansa.\nTöitä Kalliala tekee satunnaisesti, mutta kertoo keskittyvänsä ensisijaisesti tällä hetkellä eläkkeellä olemiseen.\n– Suosittelen eläköitymistä kaikille, joille se on vaan mahdollista. Parempaa näin kuin, että paahtaa töissä ja putoaa siitä suoraan hautaan.\nAake Kallialan painonpudotuksesta kertoi ensimmäisenä Seiska.\nApu: Sanna Kiiski romahti poikansa syöpätaistelun jälkeen: "Yöt itkin ja murehdin" Näyttelijä Petri Liskille lopullinen ero – 20 vuoden avioliitto ohi


Mobiilivarmenne kasvattaa suosiotaan | FiCom\nLuotettavan sähköisen tunnistamisen edistäminen on elintärkeää digiyhteiskunnan kehitykselle. Sähköisen asioinnin määrä kasvaa jatkuvasti, ja kun palvelut kulkevat kännykän mukana taskussa, on luontevaa, että tunnistautumisvälinekin löytyy samasta paikasta.\nViranomaisasiointiin tarkoitettuun Suomi.fi-verkkopalveluun tunnistauduttiin kuluvan vuoden maaliskuussa noin 8,4 miljoonaa kertaa. Vaikka suurin osa suomalaisista käyttää edelleen tunnistautumiseen pankkien perinteisiä salasanalistoja, tehtiin Suomi.fi -tunnistautumisista 6,76 % Mobiilivarmenteella. Mobiilivarmenne on kasvattanut suosiotaan, sillä sen osuus kirjautumisista kasvoi lähes 60 prosenttia viime vuoden vastaavaan ajankohtaan verrattuna.\nVäestörekisterikeskus on julkisten palveluiden digitalisaatiosta vastaavalle kunta- ja uudistusministerille tekemässään selvityksessä kartoittanut vaihtoehtoja julkisen hallinnon palveluihin tunnistautumiseen. VRK ehdottaa Digihumaus-raportissaan, että nykyisten tunnistautumisvälineiden lisäksi tulisi "kehittää kansalaisille maksuton, helppokäyttöinen, saavutettava ja mobiililaitteissa toimiva tunnistusväline, jolla kirjautuminen julkishallinnon sähköisiin palveluihin on vaivatonta”. On toivottavaa, ettei valtio tähtää toimijaksi sähköisen tunnistautumisen markkinalle.


Laiskat kreikkalaiset pitäisi laittaa pakkotöihin ja ay-liike yhdistää EK:hon | Tiedonantaja\nHome >> Blogit >> Walle Nahlroos >> Laiskat kreikkalaiset pitäisi laittaa pakkotöihin ja ay-liike yhdistää EK:hon\nMikä siinäkin on, että heti jos antaa kansalle mahdollisuuden äänestää, se menee ja äänestää väärin. Jokainen tietää, ettei Kreikassa demokratiasta mitään ymmärretä. Googlailin tuossa Facebookista kaikenlaisia satunnaisia asiayhteydestä irrotettuja lausuntoja ja niiden perusteella olen vakuuttunut, että Syriza on tosiasiassa natsipuolue, jonka tavoite on liittoutua Venäjän kanssa ja muuttaa Eurooppa keskitysleirien Kiinaksi.\nNyt toivoisinkin Kreikan vasemmistopelleiltä malttia ja viileää ajattelua ideologisten ja perättömien lausumien sijaan. Jos muu ei auta, on pyydettävä rauhan nobelin saaneelta Obamalta apua demokratian juurruttamiseen.\nKreikassa pitää ottaa mallia yritysmaailmasta ja muistaa, että tärkeintä on myyntitaito, ei se mitä myy. Siis jos jotain myytävää vielä on.\nHölmö vasemmisto vannoo aina yhteistyön nimeen – niin Kreikassa kuin Suomessa, mutta silti hankaa vastaan kaikissa järkevissä hankkeissa. Esimerkiksi edunvalvonta: mitä järkeä on pitää erikseen yllä kallista ay-liikettä, kun voitaisiin leventää niitä hartioita, jotka kannattelevat edunvalvonnan suurta ja raskasta päätä. Mikäli ammattiyhdistysliike fuusioitaisiin EK:n kanssa, syntyisi jäsenten edunvalvonnan kannalta huomattavasti tehokkaampi toimija.\nJokaisessa järjestössä on nykyään ongelmana se, että tieto ei kulje paikasta toiseen. Kun yhdistämme keskusjärjestöt, organisaatio kevenee, tiedonkulku paranee ja saadaan nopeasti tietää, onko esimerkiksi jossain lakko valmisteilla vai ei. Luultavasti ei.\nMonet myös sanovat, että EK ja ay-keskusjärjestöt ovat korruptoituneita ja harvainvaltaisia. Fuusio auttaa tähänkin: korruptoituneiden ja harvainvaltaisten järjestöjen määrä tulee vähentymään merkittävästi.\nEnnen kaikkea tämä uudistus hyödyttäisi vasemmistoa. Nykyään vasemmistolaisia uudistuksia on niin hankala viedä läpi, kun ei ole saatu riittävän montaa paikkaa riittävän monen pöydän ympärille eikä gallupeissa tarpeeksi prosentteja. Fuusio EK:n kanssa helpottaisi esimerkiksi byrokratian karsimista, yrittäjyyden edistämistä, kestävyysvajeen pienentämistä ja muiden perinteisten vasemmistolaisten arvojen ajamista.\nVielä kun otetaan kirkko mukaan kimppaan, hoituu myös tuonpuolinen edunvalvonta, taivasosuuksien varmistelu ja yleinen hurskastelu kätevästi. Ja piispahan voi siunata liiton kunnon kristilliseen tapaan: kihloissa on tässä oltukin jo riittävän pitkään.\nP.S. Olen muuten keksinyt loistavan idean osaamisen kohentamiseen ja innovaatioiden lisäämiseen: lakkautetaan turhat yliopistot. Niiden ylläpitämiseen kuluu rahaa, joka olisi paljon paremmassa käytössä tuottaessaan jotain oikeasti hyödyllistä. Esimerkiksi voittoja finanssimarkkinoilla.\nP.P.S. Kreikan tiellä ollaan myös anarkistien riehumisesta päätellen. Alkuviikosta joku oli mennyt töhrimään perussuomalaisten ikkunan graffitilla – ja vieläpä kahteen kertaan! Jälkimmäisestä persut eivät tosin enää suostuneet maksamaan.


Viestin otsikko: Laestadiuksen mielipiteistä\nLähetetty: 03 Touko 2008, 14:42\nLöysin tällaisen tekstin kun tutkiskelin lestadiolaisuuden historiaa:\n"Elävän" ja "kuolleen" uskon ero merkitsi myös sekä soteriologista että sosiologista erottelua herätyksen kokeneiden uskovien ryhmän ja vain kastettujen paikallisen luterilaisen seurakunnan jäsenten kesken. Laestadiusen ecclesiola in ecclesia -ajattelu ei kuitenkaan sisältänyt sitä eksklusivismia, jota alkoi esiintyä myöhemmän lestadiolaisuuden eräissä osaryhmissä suuren hajaannuksen jälkeen 1900-luvulla. Laestadiukselle oli ratkaiseva kriteeri juuri uskon kokemus.\nHän saattoi katsoa, että baptistien keskuudessa oli enemmän "eläviä" kristittyjä kuin Ruotsin evankelis-luterilaisessa valtiokirkossa. Tammikuun lopussa 1844 Sorselessa pitämässään tarkastussaarnassa hän ruoti voimakkain sanakääntein lukijaliikkeen eri ryhmien keskinäistä kiistelyä ja torjui voimakkaasti hengellisestä puoluemielestä nousseen "karsinoinnin". Laestadius arvosti ja puolusti metodistipastori George Scottin toimintaa Ruotsissa. Hän piti Evankelisen Allianssin työtä positiivisena, ja suntautui ylipäänsä myötämielisesti anglosaksiseen herätyskristillisyyteen. Laestadiuksen kirjeenvaihto Göteborgin tuomiorovastin ja raittiustaistelija Peter Wieselgrenin kanssa heijastelee varsin "veljellistä" yhteyttä\nKirjoittaja on Jouko Talonen, Suomen teologinen instituutti.\nLähetetty: 04 Touko 2008, 19:40\nEn jaksa nyt etsiä kohtia, jotka luin etelä- Suomen reissuni vapaina hetkinä Seppo Lohen väitöskirjasta. Sellainen mielikuva sen joistakin kohdista kuitenkin tuli, että baptistit ovat Laestadiuksen aikana ja hänen jälkeensä irtautuneet joistakin lukijaisuuden ja lestadiolaisuuden risteytymistä, ovat jo silloin vaatineet irtautumista kirkon jäsenyydestä, mutta se mahdollistui vasta eriuskolain tultua voimaan.\nAlkuperä oli minullekin yllätys, mutta toisaalta selittää sen opillisen yhteyden, joka baptistisella lankeamattomuuden opilla on eräisiin Karjalassa ilmenneisiin maailmansotien välillä ilmenneisiin harhoihin. Niissä on opillista yhteyttä myös Lutherin aikana esiintyneeseen reformoituun opetukseen, joka joiltakin ratkaisevilta osiltaan erosi Lutherin opetuksesta. Kaikissa näissä kolmessa esiintyi sama uskovaisen lankeamattomuutta puolustava harhaoppi.\nMuuten on melko rohkeaa joidenkin yksittäisten lausuntojen perusteella tehdä kovin pitkälle meneviä johtopäätöksiä. Edellä mainitsemastani kirjasta sain lukea useita tapauksia, joissa oletettua ja odotettua hengen yhteyttä ei löytynytkään, kun toisen, kolmannen tai jopa neljännen käden tietojen varassa sitä päästiin hakemaan. Tässä avauksessa mainittu väite sotii myös sitä Laestadiuksen todistusta vastaan, etteivät Oselen papit tunteneet Jeesusta, mutta sikäläisen kirkkoväen joukossa kuunnellut Lapin Maria tunsi ja avasi sen juuri rippisaarnan pitäneelle papille. Kannattaisi lukea Aimo Hautamäen aihetta käsittelevä blogi, johon tältäkin palstalta löytyy linkki.\nVielä voisin tuoda yhden vanhemman tapauksen esille. Tänään päättyneen kurssin keskustelussa tuli esille, että Luther oli alkuun valmis tunnustamaan paavin erehtymättömyyden ja sysäämään syyn vääristä päätöksistä vain huonoille neuvon antajille. Vasta myöhemmin hänelle selvisi, että aivan hakoteillä oli itse paavikin. Samoin on käynyt monessa muussakin tapauksessa, varmasti kävi samoin Laestadiuksellekin siinä vaiheessa, kun hän sai tarkempaa tietoa avauksessa mainituista asioista. Toisaalta ovat niin baptistien kuin muidenkin väärien hengellisten pienet lapset oikein uskovaisia, että sikäli mainittu teksti on varmasti kuitenkin oikea. Valitettavan monet pienet lapset jäävät vaille oikeaa opetusta ja sen puutteessa eksyvät lapsuutensa uskosta.\nLähetetty: 05 Touko 2008, 22:47\nTämä alkoi kuulostaa niin tutulta lainaukselta, että oli pakko googlettaa sitä itsekin suomi24:lta ja muistin aivan oikein! Juuri sama lainaus on ollut aiemminkin keskustelussa.\nPoistin linkin, koska se ei enää johda mainitulle sivulle, Taavetti\nJotta sivu ei venyisi liian leveäksi, on linkkiin lisätty kaksi rivinvaihtoa.\nLähetetty: 05 Touko 2008, 22:51\nVuonna 2005 kirjoittamani vastaus samaan lainaukseen on alla. Tätä voisi varmasti tarkentaa monestakin kohdasta, mutta menköön nyt samanlaisena kuin silloin kolme vuotta sitten.\nTottakin tuossa on joukossa.\nOn silti kummallista, että lainaamassasi tekstissä yhdistellään kaksi asiaa: lukijaliikkeen eri ryhmien riitelyn moittiminen ja kyseisen metodistipastorin toiminnan tukeminen. (Jos asia olisi oleellinen, voisi tuossa tarttua vuosilukuunkin). Miten nämä mahtavat liittyä toisiinsa?\nKuten on tälläkin palstalla aiemmin keskusteltu, ei se sana- ja muu muoto, jolla elävä usko ymmärretään, ole aina sama. Se, että Laestadiuksen toiminnan alkuunsaattama elävän uskon herätys haki muotojaan, on toki mielenkiintoinen asia, mutta ei antane aihetta lainaamasi tekstin johtopäätöksiin.\nOn kirkkohistoriallinen tosiasia, että Laestadius sai herätyksensä lukijaisilta. Lukijaliikkeessä vaikutti Per Brandell -niminen pappi, joka auttoi mm. Lapin Mariana tunnetun lappalaisnaisen elävään uskoon (jonka kautta Laestadius myöhemmin käsitti elävän uskon). Per Brandell oli hyvä ystävä mainitsemasi metodistipastorin kanssa. Brandell mm. vihki käyttöön Scottin jollakin tavalla Ruotsin luterilaisen kirkon yhteydessä toimivan "englantilaisen kirkon" Tukholmassa v. 1840. Myös mainitaan, että Scott vaikutti lähivuosina voimakkaasti raittiustyössä eri puolilla Ruotsia, minkä kautta hän tuli enemmänkin tekemisiin lukijaispiirien kanssa. (Myöhemmin Scottin toiminnassa tuli takaiskuja).\nJää historian hämäriin, eikä ole minun mielestäni edes kovin oleellinen tieto meille, oliko Scott käsittänyt samalla saman uskon kuin Brandell tai Laestadious. Voimme todeta, että ainakin raittiustyössä nämä herrat toimivat yhdessä.\nOlen myöskin jostakin ymmärtänyt, ettei metodistien ja Laestadiuksen välistä kirjeenvaihtoa suinkaan käyty opillisessa yksimielisyydessä. (Valitettavasti en muista tämän tiedon lähdettä).\nMuutenhan olisi käynyt niin kuin laestadiolaisuudessa jo varhain (mm. Raattamaa) korostettiin: eri paikoissa elävän uskon käsittäneet "kiintyivät samaan oppiin ja seurakuntaan". Tuolloinhan tämä oli elävää todellisuutta, lukijaisliikkeessä uskon käsittäneet sulautuivat tähän elävän uskon ryhmään, jonka yksi saarnamies oli nimeltään Lars Levi Laestadius.\nMitä tulee Evankeelisen Allianssin toimintaan, on syytä muistaa Ruotsin Lähetysseuran jonkinmoinen rooli lestadiolaisuuden toiminnan rahoittamisessa Pohjois-Ruotsissa herätyksen alkuaikoina. Lähetysseura oli osa Ruotsin kirkon organisaatiota. Tänäkin päivänä lestadiolaispapit suhtautuvat myönteisesti kirkon eri organisaatioiden toimintaan.\nTänäkin päivänä vl-liikkeen toiminta yltää useiden eri kirkkokuntien yli. (Vaikka ekumeniaa vastustammekin). Miksei elävä evankeliumi voisi jonakin aikana vaikuttaa vaikka baptistikirkossa?\nLainaamaasi tekstiä lukiessa minulle tulee useita kertoja mieleen se, kuinka sen kirjoittaja todellakin "vain" esittää siinä omia johtopäätöksiään. Tämä on täysin hyväksyttävää ja myöskin välttämätöntä monestakin syystä. (Siksihän tutkimusta tehdään). Se kuitenkin tarkoittaa myös sitä, että esimerkiksi opilliset painotukset suodattuvat sitten kyseisen henkilön arvomaailman kautta. (Sanomattakin selvää on, että samaa pätee tähänkin kirjoitukseen).\nViestin otsikko: Re: Laestadiuksen mielipiteistä\nLähetetty: 06 Touko 2008, 10:16\nLaestadiuksen "ecclesiola in ecclesia" -käsityksestä voi saada jotain kuvaa esim. seuraavista lainauksista:\n--> Tuon perusteella Laestadius katsoi, ettei pelkästään kristityn nimi riitä pelastukseen; ei riitä, että on sanan kuulija, vaan on oltava myös "sanan tekijä" (Jaak. 1:22). Silloisessakin luterilaisessa kirkossa oli paljon ihmisiä, jotka kyllä katsoivat omistavansa itselleen kristityn nimen, mutta joita Jumalan armo ei opettanut jumaliseen ja hurskaaseen elämään. Toisin kuin usein jälkikäteen on väitetty, Laestadius ei tuolla tarkoittanut saarnata parannuksen tehneitä helvettiin lankeemuksien tähden, vaan tarkoitti ihmisiä, jotka elävät synnissä. Onhan vinha ero langeta syntiin (vaikka tuhat kertaa) kuin elää synnissä.\nLaestadiusta on väitetty "lakihenkisemmäksi" kuin hänen seuraajiaan Raattamaata ja Erkki-Anttia. Väitetystä lainomaisuudesta on hyvä Seppo Lohen kirjoitus lestadiolaisuus.info-sivustolla. Laestadius teki lähetystyötä kirkossa ja herätteli tuntoja lakisaarnalla, kun taas Erkki-Antti suuntasi saarnojaan enemmän parannuksen tehneille.\n--> Tuon lyhyen, mutta sisältörikkaan kertomuksen perusteella voi todeta, että Laestadiuksen mukaan:\n1. Maria ei ollut todellisen Kristuksen kirkon jäsen ennen kuin pastori Pehr Brandell vapautti hänet epäilyksistä ja hän pääsi elävään uskoon.\n2. Laestadius itse ei ollut todellisen Kristuksen kirkon jäsen ennen kohtaamistaan Lapin Marian eli Milla Clementsdotterin kanssa, koska vasta nyt hän näki tien elämään, joka häneltä oli pappisopinnoista ja papin työstä huolimatta ollut kätköissä. Kohtaamisen aikana asia valkeni hänelle.\n3. Toisin kuin Laestadius, Åselen papit eivät tunteneet Marian sydäntä ja Maria tunsi, etteivät Åselen papit olleet "tästä lammashuoneesta". Laestadius siis tunsi olevansa Marian kanssa samassa lammashuoneessa, jossa Åselen papit eivät olleet.\nEn tiedä, voiko noiden perusteella automaattisesti katsoa Laestadiuksen "ecclesiola in ecclesia" -käsityksen olleen samanlainen kuin nyky-vl:ten, mutta selvää ainakin on, että kaikkia itseään kristityiksi väittäviä Larssi ei suostunut pitämään kristittyinä. Hän vaati sydämen uskoa.\nLähetetty: 06 Touko 2008, 10:34\nJa jos nyt ajatellaan, että lukijaisuus ja sen mukana Laestadius olisi edustanut pietististä ecclesiola in ecclesia -seurakuntakäsitystä, niin kyse on ilmiselvästä vl-käsityksestä.\n"Pietismi korosti henkilökohtaista sydämen uskoa ja näkyvää hartauselämää. Pietismi synnytti ajatuksen, että kirkossa on sisällä pieni uskovien kirkko (ecclesiola in ecclesia). Tämä kirkon sisällä oleva pyhien joukko erottautui julkisella uskollaan ja näkyvällä hartauselämällä. Syntyi maallikoiden johtama seura- ja hartaustoiminta. Ainakin ajoittain pietismissä ajateltiin, että ecclesiolan voi myös näkyvällä tavalla erottaa muusta näkyvästä kristittyjen joukosta. Suomessa evankelis-luterilaisen kirkon sisällä vaikuttava vanhoillislestadiolainen herätysliike edustaa edelleen pietismin ecclesiola-käsitystä puhtaimmillaan."\n--> Tosin toisin kuin Wikipedian artikkeli väittää, pietismi ei synnyttänyt tuollaista käsitystä, vaan esim. Zidbeckin mukaan vastaava seurakuntaoppi oli Lutherilla, kuten täältä voi lukea.\nLähetetty: 06 Touko 2008, 13:17\nMuistelin myös Hynden kirjoittaneen aiheesta joskus Suomi24:ssa. Hakutoiminnolla löysinkin Hynden kirjoituksia aiheesta.\nKirjoittanut: Hynde 11.9.2005 klo 12.41\nJoskus väitetään että Laestadius ja Raattamaa pitivät Babtisteja uskovaisinna.\nAsenne on babtisteja kohtaan oli hyvin kriittinen.\nPekka Raittilan kirjassa Laestadiolaisuus 1860 luvulla selviää seuraava\nLaestadius sanoo ettei babtistit käy kuin sydämen pinnalta, mutta kristillisyyden (laestadiolaisuuden) saarna käy sydämen sisään.\nLisäksi Laestadius sanoo näitten kirkosta eroamishankkeita omavanhurskauden ilmenemiseksi.\nSamanaikaisesti Raattaamaa kirjoittaa kriittisesti. Vuosiluku on todennäiköisimmin 1859\nJa älkäät panko omavanhurskauden kiviä niinkuin uudestikastajat ja kirkosta erkaantujat tekevät - he rakentavat kristityin tornia omavanhurkauden kivillä ja se on syy ettei jeesus saa niitä kastaa pyhällä hengellä ja tulella."\nLähetetty: 07 Touko 2008, 09:40\nHän saattoi katsoa, että baptistien keskuudessa oli enemmän "eläviä" kristittyjä kuin Ruotsin evankelis-luterilaisessa valtiokirkossa.\nMinulla on sellainen käsitys, että LLL voimakkaasti arvosteli silloista ev.lut.kirkkoa, jonka papitkin saattoivat elää kaksoiselämää, ja olla juovuksissa jopa kirkonmenojen aikana. Niinikään hän paheksui seurakuntalaisille annettuja synninpäästöjä, kun heillä ei ollut aikomustakaan tehdä parannusta. Elävää uskoa ei siis silloisessa kirkossa ollut.\nMiksi Laestadius sitten olisi halunnutkaan toimia kirkossa? Vain siksi, että hänellä pappina oli kirkon sisällä paremmat mahdollisuudet toimia ja viedä sanomaa, kuin jos olisi kapinoinut jäämällä kokonaan ulkopuolelle.\nBaptistit uskalsivat olla radikaaleja, ja perustaa kokonaan oman kirkon. He saivatkin siitä hyvästä kokea hirvittävää vainoa lut.kirkon toimesta. Ne on anteeksiannettu, mutta ihan hyvä muistaa, ettei lut.kirkko ole suinkaan ollut aina näin "suvaitsevainen" kuin tänä päivänä.\nUskon että vl:t eivät kuuluisi kirkkoon, jos se olisi vain mahdollista. Jotenkin näen, että Luther säätiö yrittää jotakin samankaltaista: kuulua kirkkoon, mutta samalla tehdä oman pään mukaan. Mutta miksi? Se voi ainakin vl:lle olla jo laajempikin, poliittinen ja yhteiskunnallinen asia. Jos pelkästä uskosta olisi kyse, olisivat he olleet omillaan jo kauan sitten.\nLähetetty: 09 Touko 2008, 00:49\nKaikissa asioissa ei tarvitse olla täysin rationaalinen. Eihän kukaan kuuluisi kirkkoon, jos alkaisi asiaa järjellä ajattelemaan. Kirkollisvero on kallis, ja kuitenkin saarnoja saa käydä kuuntelemassa vaikkei kirkkoon kuuluisikaan. Hautapaikan hinta taitaa olla kalliimpi kirkkoon kuulumattomalle, mutta sekin on enemmän omaisten huoli.\nUskovaiset rakastavat valtiokirkkoa ja näkevät sen merkityksen kristillisten arvojen esillä pitäjänä. Niinhän Jeesuskin opetti synagogassa, vaikka ei fariseusten (silloisen "kirkon" kirjanoppineiden) kanssa ollut samassa uskon ymmärryksessä.\nVarmaankin kirkkoon kuulumisessa on myös yhteiskunnallinen puolensa, nimenomaan tuon kirkossa ja kirkon kautta vaikuttamisen kannalta. Olemalla mukana pääsemme mekin kantamaan kortemme kekoon. Mainintaasi politiikasta en täysin ymmärrä, voisitko selventää?\nVoin minäkin kuulua kirkkoon, käydä siellä ehtoollisella ja pitää heitä uskonsisarina ja -veljinä, vaikka sydämeni ei kaikkea siellä hyväksykään. Se on kristittyjen yhteyttä, josta tänään lut.kirkossa saarnattiin kauniisti.\nMutta ajattelevatko kaikki kirkkoon kuuluvat kuten minä?\nMinusta on väärin kuulua kirkkoon ja samalla halveksia sitä.\nSiksi olenkin päätellyt, että esim. vl:t kuuluvat kirkkoon, koska siitä on heille monenlaista etua. Kirkon jäsenet saavat käyttää kirkon tiloja, olla mukana kirkkovaltuustossa ja toimia kirkon viroissa. Vl:en yhteiskunnallinen asema ja arvostus heikentyisi valtavasti, jos he eroaisivat kirkosta. Että se siitä politiikasta.\nLähetetty: 11 Touko 2008, 14:16\nEi kai sisarmaaria tosissaan väitä, että vanhoillislestadiolaiset halveksivat kirkkoa? Tekee mieli saman tien kysyä, jos on tuollainen kuvitelma, mistä se on mahtanut tulla tai mistä se johtuu?\nAmerikan lestadiolaiset eivät eronneet Amerikan suomalaisesta luterilaisesta kirkosta, vaan heidät eräällä tavalla erotettiin. Kun he menivät kysymään lakimieheltä, mitä olisi tehtävissä, lakimies neuvoi perustamaan oman kirkon. Amerikka onkin lukuisien erillisten kirkkojen luvattu maa. Laestadiuksen aikaiset baptistit ovat lisäksi aivan eri asia, kuin tämän ajan baptistit, tarkastellaanpa asiaa historialliselta ja miksei vaikka teologiselta kannalta. Sen ajan baptismi oli erkaantumassa luterilaisen kirkon opetuksesta, kun aikamme baptismi on kulkeutunut melko kauas luterilaisuudesta. Tosin Lutherin aikanakin oli eräänlaiset nykybaptismin edeltäjät vaikuttamassa, Luther taisi nimittää niitä hurmahengiksi tai uudestikastajiksi.\nLähetetty: 11 Touko 2008, 14:48\nAnteeksi Taavetti, en tarkoittanut että vl:t varsinaisesti kirkkoa halveksisivat, vaan lähinnä niitä ns. epäuskoisia, jotka siellä suurimmaksi osaksi käyvät. Vl:than käyvät lähinnä omissa tilaisuuksissaan (eivätkä edes kaikki kuulu kirkkoon).\nMiten niin baptistit olisivat muuttuneet? Oletko koskaan käynyt heidän jumalanpalveluksessaan tai kuunnellut radiosta? Minusta he ovat hyvin maltillisia ja syvällisiä, eivätkä korosta näkyvää Pyhän Hengen toimintaa(esim.kielillä puhuminen ja ihmeet) kuten helluntailaiset. Uskaltaisin sanoa, että baptistit ovat siinä mielessä hyvinkin lähellä luterilaisia.\nLähetetty: 11 Touko 2008, 16:32\nVl:than käyvät lähinnä omissa tilaisuuksissaan (eivätkä edes kaikki kuulu kirkkoon).\nTaas yksi oikaistava väite, etteivät kaikki vl uskovaiset olisi kirkon jäseniä? Varmaan sellaisia on, jotka eivät ole kirkon jäseniä, mutta se on sellainen harvinaisuus, että tähän mennessä tietooni on tullut vain yksi tapaus, joka sekin on tainnut ehtiä tähän mennessä liittyä jäseneksi.\nEsimerkiksi meidän seurakunnassa on paikallisen Rauhanyhdistyksen talouden hoitajana toistakymmentä vuotta toiminut veli nyt toista kauttaan myös seurakunnan kirkkoneuvoston taloudellisen jaoston puheenjohtajana. Alkuun häntä oli tehtävään ajamassa kylämme aktiivinen herännäisvaikuttaja, eli körtti, kuten sitä on myös ilmaistu.\nVaikka tehtävät ovat saman miehen hoidossa, pysyvät asiat visusti erillään, yhteistyötä tehdään lähinnä ulkoisissa puitteissa. Nyt esimerkiksi seurakunta rakentaa uutta seurakuntataloa ja mainittu veli on ollut puuhassa aktiivisena. Eilen illalla oli Rauhanyhdistyksemme myyjäiset, mukana oli eräs jo iäkäs mies tiettävästi ensi kertaa eläessään Rauhanyhdistyksen tilaisuudessa. Kauniisti hänen kuulin kiittävän mainittua veljeä siitä, mitä hän on vaikuttanut seurakunnan uuden toimipisteen hyväksi.\nLestadiolaiset kuuluvat jäseninä ulkonaiseen kirkkoon melkein poikkeuksetta, vaikka eivät olekaan mukana kaikessa kirkon hengellisen nimellä kulkevassa toiminnassa. Siksi meillä on oma toiminamme, joka sekin on myös virallisen kirkon toimintaa jopa niin, että se merkitään paikallisen seurakunnan tilastoihin seurakunnan toimintana.\nSen sijaan baptisteihin tuo kirkkoon kuulumattomuus liittyy hyvinkin selkeästi.\nLähetetty: 11 Touko 2008, 21:51\nSisarmaaria kirjoitti tuossa ylhäällä asiasta, johon itse olen törmännyt usein, aivan liian usein. Taas kerran jäin miettimään, tarvitseeko asian näin olla.\nSisarmaaria: "..... en tarkoittanut, että vl:t varsinaisesti kirkkoa halveksisivat, vaan lähinnä niitä ns. epäuskoisia, jotka siellä suurimmaksi osaksi käyvät".\nOlen työpaikalla ja sen ulkopuolella monen ei vl-ihmisen kuullut ilmaisevan pahoittelunsa siitä, että me vl-ihmiset asetumme heidän yläpuolelleen. Olemme heidän mielestään näissä uskomisen asioissa parempia kuin he ovat.\nOn kovin vaikea lähteä käymään asiasta keskustelua siitä, että heidän tulkintansa on väärä. Vielä enemmän hakoteille joudun silloin, jos väitän heille, että he ovat ymmärtäneet asian väärin. Silloinhan olisi sama, jos väittäisin, että he eivät saa tai voi tuntea siten kuin tuntevat. Eli he tuntevat saaneensa vl-ihmisen taholta ylemmyden tunnetta osakseen ja se on silloin heidän aito tuntemuksensa ja tosiasia. Minulla ei ole oikeutta tehdä sitä tyhjäksi.\nVoin tietysti siinä tilanteessa vedota raamatun totuuteen, että elävä Jumalan sana, evankeliumi, joko parantaa tai pahentaa. Se ei tyhjänä palaja, kuten raamatussa jatketaan aiheesta.\nMutta tarvisiko asian olla noin? Jos tarvitsee, niin miksi? Olen monesti jäänyt pohtimaan omaa suhtautumistapaani ja sanomisiani suhteessa epäuskoiseen lähimmäiseeni. Heijastuuko minusta nöyryys ja lähimmäisenrakkaus, vai ylimielisyys ja oikeassa oleminen? Onko minulla oikeutta "oikeassa olemiseen" niin laajasti, että sillä saatan lähimmäiseni, tuon epäuskoisen ihmisen, tuntemaan alemmuuden tai huonommuuden tunnetta itseäni ja vielä pahempi jos tuo henkilö tuntee näin koko vl-yhteisöä kohtaan. Vataukseksi aina tuohon kysymykseeni saan, että minulla ei ole siihen oikeutta. Toimin ehdottomasti väärin, jos heijastan lähimmäiseeni tuon tunteen. Sen voin tehdä sanoin tai teoin. Mutta oikein se ei ole.\nJatkan aiheesta vielä kertomalla esimerkin omasta elämästäni: Oma sukuni on hyvin laaja ja valtaosa siitä lukeutuu vl-kristillisyyteen. Näin on saanut myös olla nuoremman sukupolvemme osalta. Vaimoni suku on taas pienempi ja hän on asunut seudulla, jossa kristillisyys on huomattavasti vähäisempää, kuin niillä seuduilla, jossa nyt olemme asuneet. Vaimoni lähipiirissä myös ns. epäuskoisten läheisten kanssa he ovat tottuneet elämään jo lapsuuden perhepiirissä.\nJokainen tietysti on avioliitossaan joutunut ja saanut luopua omista tottumuksistaan ja tavoistaan. Tilalle on sitten saatu uusia, yhteisiä tapoja. Sehän on tuttua meille jokaiselle.\nOma oppimiseni paikka tuli muutamien yhdessä elettyjen vuosien, vai oliko peräti kymmenien vuosien jälkeen. Puolisoni pahoitti mielensä (näin oli tietysti tapahtunut jo monia kertoja aiemmin) niin paljon, että ei enää voinut olla hiljaa, vaan sanoi, että minulla on aivan ihmeellinen asenne hänen kaikkia epäuskoisia sukulaisiaan kohtaan. Hänen mielestään halveksin ja aliarvioin heitä.\nTuosta keskustelustamme on siis jo kauan, mutta muistan sen hyvin ja ennen kaikkea muistan siitä sen kohdan, jossa minua saatiin opettaa. En tiedä, olenko mitään oppinut. Sisarmaarian toteamus toi tämän epäkohtana mieleeni ja halusin sen tässä teidän kanssa jakaa.\nEn itse haluaisi pahoitta kenenkään ei-vl ihmisen mieltä, en edes tietämättäni. Samaa tietysti toivoo meistä jokainen, mutta tulemmeko tarpeeksi usein ajatelleeksi, että toimimme niin tietämättämme ja tahtomattamme.\nLähetetty: 11 Touko 2008, 22:41\nSilloin tällöin olen minäkin elämässäni kohdannut väitteen, että lestadiolaiset halveksivat muita. Tosin sellaiseen väitteeseen en ole enää aikoihin törmännyt, mutta silloin takavuosina tavallisesti käänsin syytöksen itseeni kysyen, halveksinko minä kysyjän mielestä kysyjää tai jotakin hänen tuntemaansa ulkopuolista. Enpä muista yhtään kertaa, että syytös olisi kohdistunut minuun. En tiedä siihen syytä varmaksi, luultavasti vastaus oli aito mielipide, ainakin niin mielelläni tulkitseisin. Joka tapauksessa kun oma halveksimiseni oli todettu yhdessä, etten halveksi, oli melko helppoa selittää, ettei ainakaan sellainen tarkoitus ole meillä kellään. Yleensä erosimme niistä keskusteluista ainakin jonkun tason ystävinä.\nTämä käsitys ei tietenkään sulje pois mahdollisuutta, että joillakin se on aitoa halveksuntaa ja vielä useammalla halveksunnalta vaikuttavaa mielipiteiden ilmaisua. Kaikenlainen toisen halveksuntahan on aina väärin, suorastaan synnin eräs ilmentymä. Erilaisille luonteillemme kuitenkin on oma hallintamme usein liiankin heikkoa, kun väärä turmelus niin helposti nousee pintaan. Sen torjumiseksi tarvitsemme jokainen runsaasti Jumalan armoa.\nSen sijaan epäuskosta varoittamista ei tarvitse kenenkään hävetä, eikä se oikein tehtynä olekaan halveksuntaa. Eikä tarvitse edes joka paikassa olla suuna päänä sanoin nuhtelemassa lähimmäisiän. Oikein uskova ihminen puhuttelee ja saarnaa pelkällä olemuksellaan, vaikka ei sanoisi suullaan sanaakaan. Saisipa sellainen Kristuksen rakkaus meistä enemmänkin loistaa!\nLähetetty: 15 Touko 2008, 12:01\nItse koen olevani armahdettu syntinen, erotuksena muista syntisistä. Väärävanhurskaista minut erottaa vain Jumalan armo, ilman omia ansioita.\nLähetetty: 27 Heinä 2008, 17:30\nMitä teillä on tapana yleensä sanoa tällaiselle ihmiselle, joka tällä tavalla pahoittelee? Voihan olla, että käytävästä keskustelusta epäuskoinen alkaa tarkastella omaa tilaansa, vaikka keskustelutilanteessa näyttää olevan piikit pystyssä. Uskon ja osaan kuvitella, että tällainen tilanne voi uskovaiselle olla vaikea.\nMinulle itselleni näin kysyvänä osapuolena tuon aihepiirin keskustelut ovat olleet hyvin puhuttelevia ja olen todella kiitollinen, kun olen saanut hyviä vastauksia, jopa silloin, kun olen kysynyt useamman kerran. Enkä kyllä välttämättä ole aina ollut kovin mukavaa keskusteluseuraa, välillä kun kyseenalaistaminen ja uskon 'epäkohtiinsa' kaataminen on vaikuttanut tavoitteelta. Sitä kautta ne asiat ovat pikkuhiljaa avautuneet ja tiedänkin nyt tekeväni vain väärin, kun en uskalla ottaa ristiä kantaakseni.\nMenipäs taas tunteiluksi.\nHalusin nyt kuitenkin ottaa kysymyksen esille, sillä ainakin itselleni tuonkaltaisessa tilanteessa vastaus on ollut erittäin tärkeä. olisi kiva, jos joku toisi ajatuksiaan esille.\nLähetetty: 27 Heinä 2008, 18:24\nKuuntelen juuri netistä Helsingin ry:n seuroja ja tekisi mieli saman tien poistaa yksi lause edellisestä viestistäni. Tuo, että tiedän tekeväni väärin, kun en uskalla ottaa ristiä kantaakseni. Se on Jumala, joka sen voiman antaa, en minä itse. En vain jotenkin osaa ilmaista ajatusta paremminkaan kuin tuolla lauseella.\nLähetetty: 27 Heinä 2008, 19:06\nEdellisessä työpaikassani olin ainoa, joka tunnusti avoimesti olevansa uskovainen.\nKerran tuli uskonasioista puhetta erään työkaverin kanssa. Kysyin käykö hän koskaan kirkossa. Hän tuhahti minulle vihaisesti, että ei ne uskovaiset sen parempia ole kuin muutkaan, päinvastoin. Sen jälkeen hän vielä sanoi että on ateisti, kun ihmettelin millä filosofialla hän elämässä jaksaa.\nUsein ei -uskovaisilla on sellainen kuva, että uskovaiset ovat ylpeitä ja omahyväisiä, vaikka ei usko heistä sen parempia tee, eli moni ei -uskova kuvittelee että teoilla tullaan uskovaiseksi, ettei uskovainen voisi olla tavallinen syntinen\nTämä ei tietysti koske sellaisia, jotka etsivät ja joilla on kaipaus uskovien yhteyteen. Silloin kun ihminen tosissaan huutaa Jumalan puoleen, on hän yleensä nöyrä, kuten sinä Kiivipäärynä\nLähetetty: 27 Heinä 2008, 22:23\nBaptistit uskalsivat olla radikaaleja, ja perustaa kokonaan oman kirkon. He saivatkin siitä hyvästä kokea hirvittävää vainoa lut.kirkon toimesta. Ne on anteeksi annettu, mutta ihan hyvä muistaa, ettei lut.kirkko ole suinkaan ollut aina näin "suvaitsevainen" kuin tänä päivänä.\nKukahan nyt väärin muistaa, kun muistelen lukeneeni, ettei se olisi ollut Laestadius, vaan Juhani Raattamaa, joka noin kirjoitti. Oli kirjoittaja kuka tahansa, sain viime yön seutuna lisää tietoa asiasta, joskin tapahtumien kulku on luennan osalta kesken.\nKiintoisa uusi tieto oli, että Raattamaa todella kuviteli mainitulla tavalla, sen luin aamulla seurojen alkua odotellessa Seppo Lohen uusimmasta kirjasta. Muistankohan oikein, että olisi olut Takkinen, joka Amerikasta keräsi rahaa, että saataisiin rakennetuksi yhteyksiä Raattamaan lestadiolaisten ja Tukholman waldenströmiläisiin vapaakirkollisiin, ja Raattamaa todella kustansi kolme ruotsin kielen taitoista puhujaa tunnustelumatkalle.\nYhteyksien rakentamiseen ennalta kielteisesti suhtautunut Anders Hedlund Ylikainuusta, (Överkalix) ei päässyt tai ei halunnut matkalle lähteä, sen sijaan Isak Palohuornainen Jellivaarasta ja Gustaf Sunsdröm Helsingistä tekivät matkan siten, että matkustivat laivalla Helsingistä Tukholmaan. Retken vaiheet ovat turhan monipolviset tässä kerrottaviksi, mutta jos kirja löytyy hyllystäsi, avaa sivulta 308 ja lue siitä muutama sivu eteenpäin. Toteamuksena kerron vain, ettei yhteistä opin pohjaakaan löytynyt, kävi aivan päinvastoin.\nYhden kohdan yritän sentään jaksaa kirjoittaa:\nSyntein anteeksi saamisen julistus ei näy ei kuulu. Jos Waldenström on kirjoittanut, että kirkon papit ovat heittäneet taivaanvaltakunnan avaimet merreen, niin täytymme met sanoa, ettej nämä saarnaajat vielä niitä sieltä hakeneet pois.\nUseita opillisia erimielisyyksiä paljastui ja vierailun tulos oli päinvastoin eroja havainnollistava ja avaava.\nViimeksi muokannut Taavetti päivämäärä 16 Huhti 2013, 00:33, muokattu yhteensä 1 kerran


« Näin suomalainen työnantaja kusettaa ulkomaalaisia\nHäpeän päivä Pintaurakoitsijat r.y.:lle »\nTyöperäiset maahanmuuttajat ovat täysin riippuvaisia työnantajastaan. Asunnot ovat työnantajan järjestämiä, he eivät saa oikeaa tietoa työehdoista, kielikoulutusta ei järjestetä ja heitä kielletään puhumasta kenellekään ilman että työnantaja on läsnä.\nVoiko otollisempaa maaperää olla törkeälle työsyrjinnälle ja ihmisoikeuksien loukkaamiselle kuin tuhansien kilometrien päästä tulevat työntekijät, joilla ei ole mitään tietoa suomalaisen yhteiskunnan pelisäännöistä?\nTyöperäinen maahanmuutto Suomeen lisääntyy. Siksi on ryhdyttävä välittömästi korjaaviin toimiin, jotta nämä ihmiset pääsevät heti Suomeen tultuaan yhteiskuntamme turvaverkoston sisäpuolelle. Työnantajan vastuulle heitä ei voi jättää, se tie on nähty, ainakin rakennusalalla.


Iisalmen kaupunginkirjaston vinkkausblogi: Patrick deWitt: Sistersin veljekset\nNykymiehen nihilististä pohjakosketusta esikoisromaanissaan Puhdistautuminen ansiokkaasti dokumentoinut Patrick deWitt vie lukijansa juuri suomennetussa uutukaisessaan villin lännen maisemiin. Väkivaltaa tihkuvassa tarinassa elämä on halpaa ja ruumiita tulee kasakaupalla, mutta Sistersin veljekset (The Sisters Brothers) on tästä huolimatta edeltäjäänsä verrattuna huomattavasti lämminhenkisempi ja humaanimpi teos. Kirjan vinksahtanut huumori ei ole niin äärimmäisen sysimustaa, ja toisin kuin Puhdistautumisessa, tragikoomisista henkilöhahmoista paljastetaan myös heidän inhimillisempiä piirteitään. Häviäjiä ja eriskummallisia tilanteita rakastava deWitt on tuskin ensimmäinen tai viimeinen westernien myyttisiä antisankareita kieli poskessa käsittelevä tarinankertoja, mutta onnistuu silti tuulettamaan raikkaalla tavalla viime aikoina harvinaisen monia laadukkaita tuotoksia synnyttäneen lajityypin pahimpia kliseitä. Toisaalta parodia ei ole itsetarkoituksellista, vaan istuu luontevasti deWittin huolella kertomaan, kuin varkain eeppisiin mittasuhteisiin yltävään tarinaan.\nKeskelle 1850-luvun Kalifornian kultaryntäystä sijoittuvaa nuhjuista road movie -elokuvaa muistuttava kirja seuraa palkkatappajina elantonsa ansaitsevan Sistersin veljeskaksikon harharetkeä kohti tarunhohtoisia kultakenttiä. Siellä jossakin piileskelee myös heidän häikäilemättömän työnantajansa hengiltä haluama arvoituksellinen Herman Kermit Warm. Ohjakset käsiinsä ottava vanhempi Charlie-veli on impulsiivinen ja häikäilemätön psykopaatti, joka näkee keikan vain yhtenä muiden joukossa sekä samalla tilaisuutena juopotella ja rellestää mielin määrin. Toisiaan seuraavat krapula-aamut tuovat kuitenkin nopeasti mutkia matkaan, eikä perilläkään oikein mikään tunnu sujuvan aivan suunnitelmien mukaan.\nRauhallisempi Eli puolestaan inhoaa nykyistä elämäänsä ja haluaisi keikan olevan viimeinen ennen vetäytymistä seesteisemmän elämän pariin. Rohkeutta ei vain löydy riittävästi unelmien toteutumiseen ja halu muutokseen näkyy takertumisena lähes kaikkeen edes vähän normaalilta haiskahtavaan. Hammasharjasta ei silti ole suunnanmuuttajaksi ja tielle osuva lyhyt suhde kalvakkaan bordellin kirjanpitäjään on sekin tuomittu epäonnistumaan alusta saakka. Kaliforniassa Herman Kermit Warmin hallussaan pitämä salaisuus lopulta paljastuu ja tarjoaa Elille mahdollisuuden muuttaa molempien veljesten elämän suuntaa. Kullan kiilto menee kuitenkin harkintakyvyn edelle, mutta seuranneen sotkun selvittely pakottaa Elin ottamaan viimein vastuuta sekä omasta että Charlien tulevaisuudesta.\nKirjan kertojan ääni kuuluu Elille. Vanhemman veljensä käskyttämä oman elämänsä sivustakatsoja on oppinut ottamaan asiat niin kuin ne vastaan tulevat, eikä ole juuri tottunut pohtimaan sen syvällisemmin ympäröivää maailmaa tai omien tekojensa seurauksia. Merkitystä on ainoastaan sillä, mitä Charlie tekee ja tämä taas on vuosien saatossa koulinut myös Elistä pelätyn tappajan. Pohjimmiltaan hyväsydäminen Eli haluaa kuitenkin vain tavallisen turvallista elämää ja deWitt rakentaa kirjan herkullisimmat hetket juuri tämän ristiriidan varaan: vaikka Eli syyllistyy pahoihin tekoihin, niin lukija ei voi olla tuntematta myötätuntoa siitä, kuinka tämän arkiset unelmat valuvat kerta toisensa jälkeen maahan kuin hiekka sormien välistä.\nToisena keskeisenä teemana deWittillä on kulta ja sen ihmismielessä herättämät intohimot. Kultakuumeen sekoittamassa Kaliforniassa maailma pyörii täysin keltaisen jalometallin ympärillä ja onnekkaimmille tai kaikkein häikäilemättömille ovat kaikki ovet avoinna. Kestävää onnea äkkirikastumisesta seuraa kuitenkin harvemmin, sillä moni tuhlaa omaisuutensa vielä nopeammin kuin on sen hankkinut. Tilanteen mielipuolisuutta symboloi hyvin Herman Kermit Warmin mullistava keksintö, joka suurista lupauksistaan huolimatta onnistuu lopulta kylvämään ympärilleen vain pelkkää pahaa.\nKuten teoksen englanninkielinen nimi osoittaa, sanat ja niillä leikkiminen ovat deWittillä edelleen hyvin hallussa. Kirja ei kuitenkaan ole suuri vitsikokoelma, vaan hauska ja omalaatuinen tunnelma syntyy deWittin tavasta kuvata jopa kaikkein kaistapäisimmät juonenkäänteet vähintään puoliksi vakavissaan. Oma lukunsa on myös kirjan naseva dialogi sekä deWittille ominainen ADHD-tempo. Samaan aikaan sekä hilpeä että vakavamielinen kirja on erinomainen vaihtoehto laadukasta kesälukemista etsiville ja sen lukemisen jälkeen on huomattavasti helpompi odotella syksyllä vihdoin suomeksi ilmestyvää Cormac McCarthyn Blood Meridian -romaania. (Tuomo L)\nLähettänyt Tuomo Lindfors klo 20:20\nTunnisteet: 2012, Aikuiset, Historialliset romaanit, Juopottelu, Kanada, Kaunokirjallisuus, Kirjat, Kullankaivu, Lukuvinkit, Lännentarinat, Mieskirjallisuus, Patrick deWitt, Veljekset


idajaponit: Mihin hävisi "kevät"?\nMihin hävisi "kevät"?\nNiin, sen kun saisi tietää, inhoan niin paljon talvea. Tämä tulee olemaan erittäin turha postaus mutta kauhea hinku oli päästä kirjoittamaan. Lady, Ulpukka ja Tico on ilmoitettu LoR:in koulukisoihin 29.3 ja kaikilla ratsastan He B:3 luokan, Lady ei ole vielä 100% varma, täytyy katsoa miten ehdin ratsastamaan sillä.\nKävin Helsingissä shoppailemassa Lauantaina vaihteen vuoksi :)\nJee! Olin just menossa antaa halia kentänpohjalle ;-)\nUlpukka on parantunut parin päivän sisällä hirveästi kun olen treenannut paljon siirtymiä saadakseni sen herkemmäksi istunnalle. Tonja ratsasti eilen Ulpukan ja katsoin vierestä ja pakko sanoa että Ulpukka näyttää aika kivalle! Asia mihin olen myös kiinnittänyt huomiota Ulpukan ratsastuksessa on sen muoto, mistä olen aikaisemminkin maininnut. Ulpukka kulkee aika automaattisesti oikeinpäin mutta jää helposti liian tasaiseen muotoon ja etupainoiseksi eikä työnnä tarpeeksi takaa ja nyt kun olen tehnyt paljon siirtymisiä niin tuo etupainoisuus on ollut helpompi ratsastaa pois. \nEi enään lunta missään, toisin kuin nyt...\nTänään käydessäni maneesilla niin tein taas paljon siirtymisiä askellajin sisällä ja sain Ulpukan todella kevyeksi edestä, ei tyhjäksi niin kuin välillä aina tuuppaa käydä vaan juuri sopivalle tuntumalle. En ole Ulpukalla tehnyt paljoakaan lisäyksiä koska ne ovat periaatteessa "turhia" kun perusasioissa on vielä hirveästi puutteita mutta tänään tein niitä pitkästä aikaa. Ulpukka ei ole koskaan pidentänyt raviaskelta yhtä hyvin, ennen lisäystä kokosin sen kulmassa ja sitten vain pohkeet kiinni ja antaa mennä mutta lisäyksen aikana piti olla tarkka että en päästä liikaa edestä vaikka Ulpukka painaisikin kädelle.\nPrinsessalle hyvän yön suukko vielä ;-)\nKirjoittanut Ida klo 21.30\nmilloin tico on tullut teille :)?\nIda 18. maaliskuuta 2014 klo 20.48\nTico tuli ensimmäisen kerran muistaakseni 3-vuotis keväänä jonka jälkeen se meni talveksi muualle ja sitten tuli 4-vuotis kesänä takaisin ja nyt on ollut siitä lähtien meillä :-)\nOnks Tico, Ulpukka ja Lady kaikki tein perheen omia? Ja onks teil muit heppoi? :)\nIda 19. maaliskuuta 2014 klo 18.20\nTico on ratsutettavana ja Ulpukka on ylläpidossa. Lady on meidän perheen oma ja samoin Anni joka on äitini hevonen :)\nAnonyymi 19. maaliskuuta 2014 klo 21.54\nOkei voiks tehä esittelypostauksen niist neljäst tai vaik kaikist ketä ratsastat? kauan aiotte pitää ulpukkaa? :)\nIda 22. maaliskuuta 2014 klo 11.58\nVoisin vaikka tehdäkin jossain vaiheessa :) Ulpukka lähtee tämän kisakauden jälkeen :)


Sihvosen MM-sivallus: Kaapo Kakon tuplauitolla ja Mikael Granlundin ilmaveivillä on sama syy-yhteys - MTVuutiset.fi\nSihvosen MM-sivallus: Kaapo Kakon tuplauitolla ja Mikael Granlundin ilmaveivillä on sama syy-yhteys\nVideolla Kaapo Kakkon häikäisevä tuplauittomaali.\nJulkaistu 12.05.2019 11:00\nMTV Urheilun asiantuntija Petteri Sihvosen pyytää Jukka Jaloselta vahvaa valmennusotetta tulevaan USA-peliin. Lisäksi Sihvonen heittäisi maalin suulle USA:ta vastaan Kevin Lankisen.\nPetteri Sihvonen ottaa läpi turnauksen kantaa Slovakian MM-kisojen erilaisiin ilmiöihin Sihvosen MM-sivallus -osiossaan.\nLeijonat on Jukka Jalosen komennossa löytänyt ennen näkemättömän nopealla tavalla valtavan itseluottamuksen pelata. Rivimiehistä – erikoistapaus Kaapo Kakkoa lukuun ottamatta, mutta hänkin on vasta juniori, tosin superjuniori – koottu joukkue lyötiin hyvissä ajoin lukkoon sen jälkeen, kun ryhmä oli saanut tuta pitkän leirityksen. Jokainen tämän joukkueen pelaama peli on mukava antiteesi sille, että aina keväisin suurin huomio kohdistuu siihen, keitä tulee, keitä ei tule NHL:stä maajoukkueeseen.\nVaikka turnaus on vielä kesken ja tulos saattaa lopulta olla mikä hyvänsä, sanon jo nyt, että Suomen tulee jatkossakin ehdottomasti säilyttää tämä jo pitkä perinne, että maajoukkuetta leiritetään pitkään ennen MM-turnausta. Jostakin kilpailuetu on haettava suhteessa vastustajiin, jos sitä ei saa aina pelaajista, on hyvä, että Suomi-lätkällä on olemassa rakenne, jonka pohjalta valttimme, yhteistyön jääkiekko synnytetään.\nKyllä siinä silmä lepää, kun Leijonat pelaa turnauksen alusta asti joukkuepeliä joukkueena.\nLeijonat hieman luiskahti Slovakiaa vastaan pois siitä peli-identiteetistään, joka on juuri tämän kasassa olevan leijonajoukkueen tavaramerkki eli altavastaajalätkä. Tosin pidän sitä kovin inhimillisenä seikkana, olihan alla loistava voitto Kanadasta. Onnekseen Leijonat saa kolmannessa matsissa vastaansa nimekkäiden NHL-pelaajien USA:n, se helpottaa Jalosta esikuntineen ja pelaajistoa palaamaan perusasioiden äärelle.\nLUE MYÖS: Sihvonen: Leijonat leikki tulella – ”Ei ollut sentään väärin voitettu”\nMaalivahti Kevin Lankinen pelasi Slovakiaa vastaan hieman epävarmasti. Hän oli jotenkin ylilatautunut, mikä näkyi ajoittain ajautumisina sivuun laukojan ja maalin linjalta. Oli muutoinkin aika uskaliasta peluuttaa Lankista sekä Kanadaa että Slovakiaa vastaan. Tavaton tällainen peluutusratkaisu ei ole, mutta kun joukkueessa on kolme suhteellisen tasavahvaa veskaria, ykköveskarin "nimeäminen" jo tässä vaiheessa on kova liike.\nKaapo Kakko on ollut suorastaan loistava, mutta hyvin nopeasti olisi puhuttava nuorukaisen huikeiden suoritusten perustasta, Leijonien pelitavasta. Kyse on samasta kuin 2011 Mikael Granlundin kohdalla. Ilmaveivi osin turhaan irrotettiin kontekstistaan.\nGrandlundin ilmaveivi ja Kakon tuplauitto – ensin kiekko vastustajan puolustajan mailan ja jalkojen välistä ja sitten maalivahdin "puikoista" – tarvitsevat toteutuakseen kaikkineen kovan kollektiivissa vallitsevan itseluottamuksen ja henkisen latauksen, jonka pohja on siinä, miten viisikot pelaavat yhteistyössä vaihdosta toiseen. Enkä tällä ota mitään pois Kakon suorituksilta, eihän kyseisiin suorituksiin yltäisi koko kiekkoilevassa maailmassa moni muu, mutta ei Kakkokaan yksin ilman pelitovereiden ensiluokkaista tukea.\nKakon ja Granlundin tapaiset huippupelaajat tarvitsevat ja hyötyvät siinä missä kaikki muutkin pelaajat siitä, että oman viisikon peli toimii kaiken aikaa. Siinä ei katoa fyysistä eikä ennen muuta henkistä energiaa peruspelaamiseen, ja sen seesteisen pelaamisen päälle voi sitten tehdä taikoja tilaisuuden tullen.\nC Moren asiantuntijat suitsuttivat Kaapo Kakkoa Slovakia-ottelun jälkeen.\nLaittaisin USA:ta vastaan Kevin Lankisen maaliin, kun nyt on tälle tielle lähdetty. Veini Vehviläinen saanee pelin, kaksi sitten lohkon jatko-otteluissa pelattavakseen.\nVetäisin Jukka Jalosena Leijonien pelitapasuitset todella kireälle USA:ta vastaan. Pullat ovat nyt kahden voitetun jälkeen paremmin kuin hyvin uunissa. Matsi USA:ta vastaan on loistava mahdollisuus (tosin paineettomammassa tilassa) pelillisesti simuloida sitä kovaa olosuhdetta, mikä Suomella on sitten aikanaan vastassa puolivälieräpelissä.\nMahtaako maailmassa olla tällä hetkellä montakaan enemmän valmennettavissa olevaa jääkiekkojoukkuetta, mitä Leijonat nyt on, tuskin. Mieluummin Jalonen saisi nyt jopa yli- kuin alivalmentaa joukkuettaan kohti USA-peliä. Nyt olisi hyvä mitata aivan kaikki irti joukkueesta, sillä pelataanhan, menemättä asioiden edelle, jopa lohkon ykkössijasta Leijonien osalta.\nMM2019 Leijonat Kaapo Kakko Mikael Granlund Jukka Jalonen Jääkiekko Urheilu


Keskustelu - Aivotärähdys 1kk ikäisellä, voiko ilmetä seurauksia myöhemmin? | Aihe vapaa | Vauva\nAivotärähdys 1kk ikäisellä, voiko ilmetä seurauksia myöhemmin?\nSelasin tuossa joutessani tällä palstalla jonkun vauvaansa ravistelleen sekavan ketjun, ei siitä sen enempää, mutta siellä oli muutama kommentti siitä, miten voi ilmetä kognitiivisa ongelmia myöhemmin ja joku lääkärikin totesi että voi olla vakavia seurauksia pitkän ajan päästä.\nKetjua lukiessani aloin vähän huolestua ja ajattelin omaa vauvaani, joka putosi 1kk ikäisenä vaunukopasta kadulle, vaunukopan kantohihna lipsahti kädestäni ja vauva kierähti sivusuunnassa kadulle (tosin onneksi makuupussisa, mutta silti). Mentiin tietty sairaalaan ja vauvalla todettiin oireiden perusteella aivotärähdys (todella kovaa ajoittaista huutoa, ei suostunut rauhoittumaan millään, ei myöskään syönyt mitään 7 tuntiin (muuten söi tuossa vaiheessa parin tunnin välein), tapahtuman jälkeen en saanut heti kontaktia vaikka taju ei mennytkään. Magneettikuvaksissa ei näkynyt mitään. Iltaa kohden alkoi olla oma rauhallinen itsensä, rupesi syömään jne. Jäätiin seurantaan yöksi, yö meni hyvin, aamulla kotiutettiin.\nVauva on nyt jo lähes vuoden ja ollut siitä asti ihan normaali itsensä, ts. lähes aina hyvällä tuulella, syö hyvin, perustyytyväinen, ihana vauva. Olen tietty mielessäni aina välillä palannut tapahtumaan (tunsin valtavaa syyllisyyttä vauvan putoamisesta), mutta koskaan ennen tämän ravisteluketjun lukemista ei tullut mieleenkään ajatella, voiko aivotärähdyksellä olla jotain seurauksia, jotka ilmenisivät vasta myöhemmin. Eli tietääkö joku voiko jotain vakavampaa seurata myöhemmin, jos vauva on saanut lääkärin diagnosoiman aivotärähdyksen noin pienenä? Sairaalassa ei kyllä puhuttu mistään tällaisesta mahdollisuudesta, mutta kysyn silti...\nTerv. yhtäkkiä aika huolestunut äiti\nAika monet vauvat putoavat jossain vaiheessa. Meidän kuopus oppi varhain kiipemään, ja on pudonnut monesti - samoin minä, joka olin äitini mukaan ihan samanlainen. Kuopuksellakin oli tod.näk. aivotärähdys alle vuoden ikäisenä, kun kaatui suorin vartaloin seisoma-asennosta (oppi aikaisin seisomaan ilman tukea). Myös esim. pikkuveljeni putosi vauvana vaunuista, ja ihan normaali hänkin.\nYmmärrän kyllä hyvin, joa huolettaa, mutta vauvojen putoaminen/kaatuminen on hyvin yleistä.\nJos vauvasi on kehittynyt ja oppinut liikkumistaitoja normaaliin tahtiin ja saat lapseen kontaktin, niin ei mitään huolta. Moni taapero on tippunut jostain ja saanut aivotärähdyksen ilman jälkihaittoja.\nMutta, tunnen yhden tapauksen jossa vauva oli onnistunut kampeamaan syöttötuolin kumoon ja kaatunut kovalle kivilattialle. Sairaalassa ei todettu mitään vaurioita kuin aivotärähdys, mutta :( lapsi ei koskaan oppinut kävelemään eikä puhumaan\nKiitos vastauksista. Vauva on täysin normaali, oppinut ihan normaalisti liikkumaan ja on tosi paljon vuorovaikutuksessa sekä perheenjäsenten että muiden kanssa. Ehkä huoahdan nyt ja lopetan huolimisen. Esikoinenkin putosi meillä joskus taaperona portaat, mutta tämän kuopuksen kohdalla tuli erilainen huoli kun tapaturma tapahtui niin kovin nuorena. TIppuminen/kaatuminen sinänsä on varmaankin tosi yleistä.\nVaikka jotain olisikin, niin sille ei voi mitään tehdä, joten lakkaa huolehtimasta ja nauti vauvasta!\nSiskoni putosi vanhempien sängyltä lattialle parin kuukauden iässä. Hänestä tuli talousjohtaja. En tiedä sitten mitä hänestä olisi tullut, ellei tätä putoamista olisi tapahtunut.\nMinun mielestäni ei ole väärin välittää asiasta ja olla vähän huolissaan. Mieltä rauhoittaa kuulla muiden kokemuksista, ihan rehellisestä aidosta elämästä.\nVarmasti vaikuttaa paljon missä asennossa tippuu ja millaiselle alustalle. Meillä on vauvoilla ollut konttauskypärät eli sellainen simppeli "vaahtomuoviristikko" aktiivisimpana kaatuilu- ja tippuiluaikana.\nklo 22:17 | 10.11.2015\nSiis molemmille lapsille sattunut vakava tapaturma! Vuoden mutsi valittu!!!\nMun 1v10kk kerran kieri pienen liukumäen portaat takaperin alas. Itse olin siinä mäen yläpäässä, enkä ihan saanut kiinni. Lapsi itki hetken, sanoi "minä säikähdin" ja halusi laskea uudestaan. Vaikutti ihan normaalilta, ei tullut kuhmua eikä mitään, tarkkailin häntä seuraavaan päivään. Nyt pari kuukautta myöhemmin huolestuttaa että olisiko kuitenkin pitänyt käyttää näytillä. Kaikki on ihan normaalisti, mutta kuitenkin.\nMeillä tipoui hoitopöydältä eikä tutkittu wnwmpää kuin lääkäri katsoi silmät. Pusorus tosi korkea ja kivilattialle. On tosi älykäs mutta muuten monenlaiata ongelmaa tarkkuudessa yms. En tiedä johtuuko siitä.\nPahimmillaan voi tulla kystia yms ja niihin verenvuotoja yms. Tosi harvinaisia. Ne wi ehkä näy heti mrissä.\nHuoli pois, ei voi tehdä mitään. Jos tulee ongelmia niin ne hoidetaan niin hyvin kuin voidaan.\nHeh, tulihan se kivittäjä sieltä, moikka vaan! Esikoisen tapaturma ei ollut kyllä mitenkään vakava, tuli kuhmu otsaan, soitettiin terveysneuvontaan ja sanoivat että ei tarvi käydä lääkärissä. Ootkos koskaan kuullut lapsista, jotka ovat pudonneet jostain tai kaatuneet? Itselläsi ei ilmeisimmin lapsia ole tai sitten on ja olet sillai täydellinen että mitään tapaturmia ei ikinä käy. Onnitteluni!\nSiis tuo kimpaantunut viestini oli numerolle 8...


marttikoo – Kurun Kontiot\nPosted on 11/03/2019 by marttikoo\nLue Kontioiden kevättiedote alla olevasta linkistä.\nAvainsanat: kevättiedote, lippukunta\nPosted on 26/08/2018 by marttikoo\nLue syystiedote alla olevasta linkistä.\nAvainsanat: lippukunta, syystiedote\nPosted on 10/02/2018 by marttikoo\nKevättiedotteen voit ladata alla olevasta linkistä.\nAvainsanat: kevättiedote, pdf\nPosted on 08/09/2017 by marttikoo\nOhjeet merkkien ompeluun löytyvät alla olevasta linkistä.\nLinkki löytyy myös kotisivujen linkkilistalta.\nAvainsanat: lippukunta, partiopaidat\nPosted on 06/04/2017 by marttikoo\nLiitteestä löydät kuluvan vuoden Kontioiden tapahtumakalenterin. Siihen kannattaa tutustua heti ja varsinkin kohtiin ”Reissu 2017” ja ”Sudenpentukilpailut”, joihin ilmoittautumiset päättyvät pääsiäisen molemmin puolin. Sudenpentukilpailuhin tarvitaan vanhempia saattajiksi.\nPosted on 07/03/2017 by marttikoo\nLippukunnan vuosikokous pidetään 26.3.2017 kello 18 Kurun seurakuntatalolla. Kokouksessa käsitellään sääntöjen määrämät vuosikokousasiat.\nAvainsanat: lippukunta, vuosikokous


Palvelu mahdollistaa kotona pysymisen, kunnes oma aika on lähellä. (KUVA: Marja Airio / Lehtikuva)\nYlen uutisen mukaanhttp://www.yle.fi/uutiset/kotimaa/2009/01/tekstiviestikutsu_laakarille_vahentaa_odottelua_467490.html potilaiden kutsuminen tekstiviestillä päivystävän lääkärin vastaanotolle on tuottanut hyviä tuloksia.\nPotilaat, jotka eivät vaadi kiireellistä hoitoa, voivat varata viitteellisen ajan puhelimella ja heille lähetetään tekstiviestikutsu puolisen tuntia ennen arvioitua vastaanottoa.\nPäivystyksen jonotuspalvelu on tarkoitettu niille, jotka tulevat Etelä-Savon sairaanhoitopiirin päivystyspoliklinikan yleislääkärin vastaanotolle. Vastaavaa palvelua ei ole muualla Suomessa, päivystyspoliklinikan ylilääkäri Afra Prokki toteaa It-viikolle.\n- Meidän on ensimmäinen ja ainoa laatuaan tässä tarkoituksessa, Prokki sanoo. Mallia on tosin otettu Lahdesta, jossa on tehty samantyyppisiä aloitteita hammashoidossa.\n- Tämä on tehty yhteistyössä TietoEnatorin eli Tiedon kanssahttp://www.tieto.fi/default.asp?path=408,410,16095,1125,5853,34994. Meillä on ollut lokakuusta 2005 alkaen käytössä Effica-potilastietojärjestelmä ja tekstiviestikutsu on linkitetty siihen.\nEtelä-Savon sairaanhoitopiirissä tehdyn esiselvityksen mukaan päivystyksen potilaat olivat kiinnostuneita hyödyntämään matkapuhelinta tai tietokonetta erityisesti ajanvarauspalveluissa ja jonotilanteen seurannassa. Päivystyksen tekstiviestikutsun tärkeimpinä hyötyinä vastaajat pitivät mahdollisten tartuntojen vähenemistä ja mahdollisuutta levätä kotona.\n- Aika moni on halunnut käyttää tätä. Kyllä ihmiset mieluummin odottavat kotona kuin lähtevät päivystykseen esimerkiksi pienen lapsen kanssa tai pärskivien ihmisten sekaan infektiokausien aikana, Afra Prokki hahmottaa.\nYlilääkärin mukaan odotustilat ovat hiljentyneet palvelun käyttöönoton jälkeen hieman.\nPalvelun kehitystyö jatkuu, ja jos Etelä-Savon sairaanhoitopiirin kokeilu onnistuu, Tieto tarjonnee palvelua myöhemmin muuallekin Suomeen.


Transrasvat ruokavaliossa - mistä niitä saadaan ja miksi ne ovat pahasta - See How You Eat App\n28 helmikuun, 2017 pysyvä tasapaino, terveys\nTransrasvat ruokavaliossa on monelle tuntematon teema. THL piti vuosittaisen kansanterveyspäivän 16.2.2017. Aiheena oli keskeisten tarttumattomien tautien taustalla olevat elintapatekijät, joihin ravitsemus keskeisesti kuuluu. Kuuntelin tilaisuuden ravitsemusta käsittelevät luennot etänä. Erityisen mielenkiintoinen oli erikoistutkija, dosentti Liisa Valstan puheenvuoro transrasvoista.\nTämä sinun täytyy tietää transrasvoista:\nTransrasvoilla tarkoitetaan joko luonnollisesti tai teollisesti syntyvää rasvaa, joka on kemialliselta rakenteeltaan paljon tyydyttymättömien (eli pehmeiden) rasvojen kaltaista, mutta eroavat niistä kaksoissidoksen kiinnittymiskohdan puolesta.\nTämä pieni ero kuitenkin muuttaa täysin transrasvan merkityksen meidän terveydelle. Ne sekä nostavat huonoa eli LDL-kolesterolia että laskevat hyvää eli HDL-kolesterolia, mikä tarkoittaa siis että niillä on ns. tuplasti huono vaikutus rasva-aineenvaihduntaan.\nMistä transrasvoja saadaan?


Harjakoira 4/2005 by Meira Koponen - Issuu\nPerhevalmennuksen tietopaketti [Tampereen kaupunki - Sosiaali- ja terveyspalvelut - Lapsiperheiden palvelut - Äitiys- ja lastenneuvolat - Perheenlisäystä odottavan ABC]\nLisätietoa synnytyksen vaiheista Naistalossa. Jos synnytys ei etene normaalisti Joskus synnytys voidaan joutua käynnistämään. Käynnistykseen päädytään lääkärin arvion perusteella esim. raskauden yliaikaisuuden vuoksi tai lapsivedenmenon vuoksi. Käynnistys voi tapahtua Balonkilla Lääkkeellisesti Lapsivesikalvojen puhkaisulla Sikiön perätilan tai sikiön koon ja äidin lantion välisen epäsuhdan vuoksi joskus tehdään Suunniteltu keisarinleikkaus/sektio - katso myös videolta, mitä synnytyslääkäri kertoo keisarinleikkauksesta Joskus synnytyksen aikana tulee vastaan tilanteita, joissa synnytys ei etene luonnollisesti, vaan vauvan tai äidin terveydentilan vuoksi tarvitaan lääketieteellisiä toimenpiteitä. Imukuppi Päivystys- ja hätäsektio Istukan käsinirrotus Jos synnytyksesi ei mennyt odottamallasi tavalla, ota asia puheeksi synnytyssairaalassa ja neuvolassa, tukea on mahdollista saada asian läpikäymiseksi. Et ole yksin! Synnytys on tärkeä, mutta pieni hetki lapsesi ja sinun elämässäsi.\nHUS Internet v1. 0. 1 - DSRV044V Sisäänkirjautuminen\n– Hommattiin melkein heti myös vauvan kehto, se on ollut koko ajan makkarissa muistuttamassa siitä. Ihan kuin ei muuten muistaisi, muusikko nauroi. Tuleva äiti paljasti Instagramissa yllättyneensä huhtikuussa iloisesti, kun hänen ystävänsä järjestivät hänelle koronakriisin vuoksi baby shower -juhlat etäyhteydellä. LUE MYÖS: Maryam Razavin läheiset järjestivät liikuttavan yllätyksen odottavalle äidille – "Haukoin henkeä, nauroin ja lopulta purskahdin itkuun" Hän kertoi samalla, että raskausaika on poikkeuksellisen tilanteen vuoksi ollut erilainen kuin hän oli ennakkoon odottanut. – Yhtäkkiä ennenkokematon huoli ja stressi astuivat kuvaan ja ainut mitä on voinut tehdä on ottaa asiat päivä kerrallaan, hengitellen syvään, etteivät ne ota liikaa otetta itsestä. Tämä aika on ollut hieman yksinäinen myös, sillä on niin kova ikävä perhettä ja ystäviä, joiden kanssa haluaisi jakaa kasvotusten enemmän tätä ainutlaatuista elämäntilannetta, Razavi kirjoitti. Microsoft voi ansaita osan tuloista, mikäli ostat jotain tämän artikkelin kaupallisten linkkien kautta.\nNewsec avoimet työpaikat\nKorva-, nenä- ja kurkkutaudit | Kliinisen lääketieteen laitos\nS-etukortti käteiskortti hinta\nPitkä avautumisvaihe kauhistuttaa Vaikka kyseessä on jo neljäs synnytykseni, silti se pitkä ja tuskallinen avautumisvaihe kauhistuttaa. Se kun ei siitä kivuttomammaksi muutu ainakaan omien kokemusteni mukaan. Supistukset kuitenkin ovat aina olleet todella voimakkaita ja kivuliaita, eiväthän ne muuten synnytystä edistäisikään. Sitten kun ne jatkuvat päivänkin kipeinä ja säännöllisinä, eikä juuri mitään edistystä tapahdu, on se tuskastuttavaa. Kun kohdunsuu ei avaudu supistuksista huolimatta muutamaa senttiä enempää, se alkaa todella turhauttaa. Pitkä avautumisvaihe kauhistuttaa ehkä siksi, että kukapa nyt huvikseen haluaisi kovat kivut ja totaaliväsyn. Tiedän kyllä, että niistä selviän, sillä olenhan selvinnyt niistä kolme kertaa ennenkin. Olisihan se kuitenkin kiva kokea myös synnytys, jossa avautumisvaihe ei oikeasti kestäisi sitä 12-48 tuntia. Olisihan se nyt mahtavaa, jos avautumisvaihe olisi oikeasti vaikkapa kuusi tuntia pitkä ja sen jälkeen saisi jo luvan ponnistaa! Uskoisin, että sellaisen synnytyksen jaksaisi aivan eri tavalla kuin pitkän avautumisvaiheen omaavan synnytyksen.\n26. 4. 2018 Synnytyssalissa Olemme taksissa kohti synnytyssairaalaa klo 20:20. Tämä on minusta jotenkin hyvä enne. … 8\n– Kaikesta pitää tapella ja jatkuvasti tietää tarkalleen, mitä tapahtuu. Asiat ovat 20 vuodessa muuttuneet todella hurjasti. Yhdysvalloissa ei kannata sairastua, vaikka olisi hyvä vakuutus, San Josessa asuva Nina Ehrsam sanoo. Ehrsamille tehtiin palovamman vuoksi kuusi tuntia kestänyt ihonsiirtoleikkaus kalifornialaisessa sairaalassa. Kolmen sairaalapäivän hinnaksi tuli 420 000 dollaria, eli noin 372 000 euroa. Laskuerittely oli pysäyttävä. – Yhden parasetamoli-pillerin hinta oli 199 dollaria ja apteekissa parikymppiä maksavan sinkkivoidepurkin 350 dollaria. Harsoa ja teippiä kului paljon, rullahintaan 70 dollaria. Sairaala-asu vaihdettiin viisi kertaa päivässä 100 dollarin kertahintaan, Ehrsam luettelee. Suomalaisilla kafkamaisia kokemuksia USA:ssa Piilaakson-suomalaisilla riittää tarinoita sairaanhoidon kafkamaisista kokemuksista. Stanfordin yliopistossa tutkijana toimivan lääkärin Maria Haanpään lapselle tehtiin pieni tärykalvon korjaustoimenpide. – Suomessa olisi veloitettu 130 euron päiväkirurgiamaksu.\nKoiran kasvattajana olet kuitenkin suuressa vastuussa niin emon kuin pentujen hyvinvoinnista – usein myös luovutusiän jälkeen. Koiran jalostukseen liittyviin kysymyksiin kannattaa perehtyä tarkoin ennen kasvattajaksi ryhtymistä, sillä nykyisten kuluttajansuojasäädösten mukaan kasvattajat ovat pitkälti vastuussa kasvateissaan ilmenevistä vioista ja sairauksista. Kasvattajana olet sitoutunut hoitamaan koiranpentuja vähintään seitsemän viikon ajan. Huolehtiminen pennuista tuo lisäkustannuksia ja vaatii myös aikaasi, sillä pentuja tulee mm. ruokkia neljän tunnin välein. Vaikka koiran synnytys sujuukin useimmiten täysin luonnollisesti ja ongelmitta, joskus myös hankaluuksia tulee eteen. Huolellinen ennakkovalmistelu ja varautuminen myös mahdollisiin haasteisiin antavat kuitenkin lisävarmuutta toimiessasi koiran kasvattajana ja "koirakätilönä". Samalla ne antavat sinulle mahdollisuuden nauttia täysillä uusien tulokkaiden maailmaan saattamisesta ja mahdollisesti uusien perheenjäsentesi ensipäivistä.\nOnneksi vauvalle ei tullut infektioita kuitenkaan! Nyt tosiaan kuitenkin haluaisin, ehtiä sairaalaan niin, että antibiootti ehtii tippua sen useamman tunnin, jotta se ehtisi ehkäistä infektioita tarttumasta vauvaan. Kirjoittelin minun positiivisesta B-streptokokistani ja vauvan kokoarviosta täällä. Olisin toivonut, että B-streptokokki olisi nyt edes tässä raskaudessa ollut negatiivinen, mutta kun ei ole, niin ei ole. Sitä on turha surkutella ja täytyy vain asennoitua siihen, että lähden sairaalaan ajoissa ja joudun siellä olemaan kauemmin kuin toivoisin. Luin jostain, että myöskään polikliininen synnytys ei ole ainakaan kaikkialla mahdollinen, jos B-streptokokki on positiivinen. Polikliininen synnytys siis tarkoittaa sitä, että äiti ja vauva kotiutuvat muutamassa tunnissa suoraan synnytyssalista. Se olisi ollut ihanaa! Potilashotelliin pääsy synnytyksen jälkeen vauvan kanssa on myös yksi haaveistani, jos polikliininen synnytys ei onnistu. Sinne en ole yhdenkään synnytyksen jälkeen päässyt, sillä esikoisen aikana hotellia ei ollut, keskimmäisen synnytyksessä lapsivesien menosta kului vauvan syntymään liian kauan ja kuopuksen syntymässä sitten se antibiootti ei ehtinyt tippua tarpeeksi kauaa.\nJokainen synnytys etenee omassa tahdissaan mutta usein synnyttäjää huolestuttaa, jos kohdunsuu tuntuu aukeavan hitaasti ja synnytys pitkittyvän. Silloin on hyvä tietää, että synnytyksessä tapahtuu paljon muutakin kuin kohdunsuun aukeaminen ja edistystä on voinut tapahtua paljon, vaikka kätilö kertoisikin senttimetrien etenevän hitaasti. Myös muista synnytyksen edistymisen merkeistä kannattaa kysyä. Niitä ovat kohdunkaulan kääntyminen eteenpäin, pehmeneminen ja lyheneminen, vauvan kääntyminen lantiossa ja vauvan laskeutuminen. Synnytys ei myöskään usein etene suoraviivaisesti. Jossakin kohtaa yhden senttimetrin avautumiseen voi kulua useampi tunti aikaa; myöhemmin kohdunsuu saattaa avautua monta senttimetriä tunnin aikana. Synnytyksen eri vaiheista on koottu videosarja HUS:n sivuille: Virtuaalinen tutustumiskäynti synnytyssairaalaan 26. 02. 2020 08:35


Zoltar ennustaja-automaatti — Hilavitkutin.com\nOlet täällä: Alkuun / Robotiikka / Zoltar ennustaja-automaatti\n26.10.2006 : Onni Puuronen Kommentoi\nAinakin itse muistan lapsuudestani Linnanmällä peliluolan nurkassa sijainneen ennustaja-automaatin, jonka lasikopin sisällä pönöttänyt muovinen ennustajarobtti alkoi kolikkoa vastaan heilua ja mumista mystisesti. Joidenkin sekuntien odottelun jälkeen automaatin edessä sijaitsevaan laariin tipahti kortti, jossa oli kerrottu kappale ennustettua tulevaisuuttani.\nHämmästys oli suuri varsinkin sillä kerralla, kun saimme veljeni kanssa automaatista täsmälleen samanlaisen ennustuksen. Järkeilimme tietysti, että ollessamme saman perheen jäseniä, kokisimme sen vuoksi samanlaisen kohtalon – ihmetellen samalla, kuinka ennustuslaite pystyi sen tietämään.\nJoka tapauskessa, jos olet sitä mieltä, että iltapäivälehtien horoskooppipalstat eivät ole riittävän luotettava lähde tulevaisuuteen varautumiseksi, voit nyt hankkia kotiisi ihan oman Zoltar ennustaja-automaatin. Kaksi metriä korkea ja sadan kilon painoinen ennustuslaite voidaan asettaa toimimaan kolikoilla tai täysin ilmaiseksi. Ennustaessaan laitteen sisällä majaileva Zoltar ennustajarobotti tekee päällään ja käsillään mystisiä eleitä, mumisten ennustuksen samalla ääneen. Ennustuksen saa mukaansa myös pahvisella kortilla tarkempaa analysointia varten – aivan kuten Linnanmäellä aikoinaan!\nEnnustajalaite toimitetaan mukanaa 23 eri ennustusta yhteensä 2000 eri kortilla. Omaan olohuoneeseen ennustajalaitteen saa hankittua povaamaan hintaan $8.999,99.\nKategoriassa: Robotiikka, Sekalaiset Avainsanoilla: automaatti, ennustaja, Zoltar


Luokki ja satula: Hevosen uittaminen\nKoska vuodenaikoja on hyvä hyödyntää valmennuksessa, on nyt oikea ajankohta lähteä hevosen kanssa pulikoimaan. Mielenvirkistystä on jo vedessä pärskiminen ja kahlailukin, mutta jos halutaan uiminen osaksi treeniä täytyy sitä pohdiskella ensin monelta kantilta.\nUittotapoja on oikeastaan muutamia erilaisia (nyt siis puhutaan siitä, että hevonen ui matkaa niin syvällä, ettei kaviot osu pohjaan): veneen perässä, rinnalla uiden ja uittoaltaassa liinassa. On myös melko jännittävä tapa, jossa hevonen ohjasajetaan järveen ja sitten roikutaan sen hännässä kun se lähtee uimaan, mutta minulle ainakin se kuulostaa liian extremeltä. Itse olen tähän saakka suosinut rinnalla uimista, mutta siinä ongelmaksi voi muodostua vaaratilanne mikäli hevonen haluaa uida muualle kuin minne minä haluan. Sama voi tosin käydä myös veneen kanssa. Joskus 15 vuotta sitten kokeiltiin armaan Kaurahattu-vainaan kanssa sitä ja kun herralle tuli nälkä heti alkuun, niin sehän veti venettä soutajineen perässään kuin pulkkaa ja niinpä uintireissusta tuli syömäreissu. Koulussa testasimme veneen perässä uittamista kolmen ravisuokin kanssa, joista kaikki olivat kokeneita uimareita. Soutajana toimi opettajamme Timo Vääränen, joka on kokenut ravivalmentaja ja taustamies mm. sellaisen hevosen takana kuin Noriko.\nOnkeeni tarttui isompi vonkale. ;) Kuva: Jenni Hekkala\nRanta oli aika äkkijyrkkä, joten hevoset uivat lähelle rantaa ennen kuin saivat kaviot pohjaan. Kuva: Jenni Hekkala\nKuva: Jenni Hekkala\nllKuva: Jenni Hekkala\nUittaminen on hyväksi hevosen hengityselimistölle, sillä uidessa se hengittää perusteellisesti ja keuhkojen ilma vaihtuu täydellisemmin. Uidessa hevosen hengitystiheys on n. 5-15 kertaa minuutissa, kun se reippaassa ravissa (hiitti) on 100-130 henkäystä minuutissa ja tämä on nopeaa, pinnallista "läähätystä" joka ei tyhjennä keuhkoja kokonaan missään vaiheessa. Lisäksi uinti puhdistaa röörejä, sillä hevonen hengittää ne täydelliset henkäyksensä sieraimet aivan vedenpinnan yläpuolella ja saa "vesihöyryä" eli todella kosteaa ja puhdasta ilmaa sisäänsä. Tämä poistaa hengitysteistä kaikkea sinne kertynyttä möhnää ja monella hevosella nenä vähän vuotaakin vaaleaa vuotoa kun uinti on ohi.\nJalkaterveyden kannalta uittaminen sopii hyvin myös toipilaille (esim. hankkarivammat jne) sillä se ei rasita jänteitä eikä niveliä. Ainoana poikkeuksena ovat kinnervaivaiset joille uintia ei suositella ollenkaan, sillä takajalan voimakas uintipotku voi tehdä jo vammautuneen kintereen kipeäksi.\nUittaminen valmennusmuotona on verrattavissa vauhtikestävyysharjoitteluun, jossa liikutaan aerobisella tasolla (happea käyttäen) ja josta hevonen palautuu nopeasti. Yksilöstä riippuen hevosen syke uidessa on 150-170 lyöntiä minuutissa. Vertailuksi:\n- Käynnissä normaali syke on 80-100\n- Hölkässä 120-160 (samoin kuin kahlatessa 50 cm syvässä vedessä/lumessa)\n- Reippaassa ravissa nousee 190\n- Hiitissä 180-210\nJos hevonen jännittää uimista, sen syke on korkeampi kuin kokeneella kroolaajalla samoin kuin hengitystiheys. Kokematon hevonen voi myös rehkiä uidessa niin kovasti, että se polskii anaerobisesti eli tuottaa maitohappoa. Tällöin palautuminen on hitaampaa. 10 minuutin uitto vastaa tunnin koppakärrylenkkiä ja 5 minuutin uitto on energiankulutukseltaan sama kuin mailin helppo hiitti. Jos hevosen ei tahdo hoikistuvan uittotreenissä, täytyy ruokaa lisätä.\nUittorannan tulee tietenkin olla turvallinen ja helppo hevosen mennä veteen. Sopiva veden lämpötila on +14 astetta (minimi) keväisin, tottunut uija voi syksyllä uida vielä +10 asteessa. Kylmässä lyhyempi lenkki ja viileämmillä keleillä uiton jälkeen loimitetaan (kannattanee myös huuhdella kotona puhtaalla vedellä levät ynnä muut pois hevosesta).\nUittaminen on alkuun raskasta hommaa ja sitä kannattaa tehdän maltillisesti. Aluksi 200-300 m /4-5 min jonka jälkeen 1-2 min palautuminen jolloin hengitys tasaantuu ja taas uusi veto. Pikkuhiljaa vetojen määrää voi lisätä (3-6 lenkkiä). Uittaa voi esimerkiksi 1-3 kertaa viikossa, jotkut uittavat päivittäinkin. Liiallista uittamista liian nopeasti kannattaa kuitenkin välttää, sillä vaarana on mm. selkälihasten jumiutuminen.\nUittaminen ei kuitenkaan sovi kaikille hevosille. Osa pelkää vettä tai muuten kokee olonsa uhatuksi ja treenistä ei ole mitään muuta kuin vahinkoa. Se on myös riskialtista puuaa, sillä hevonen voi mennä veneen allekin tai vetää vettä keuhkoonsa hätääntyessään. Rauhallisesti siis. Uittaminen ei myöskään korvaa juoksulenkkejä tai muuta normaalia treeniä, sillä se ei paranna koordinaatiokykyä, huonoja liikkeitä tai juoksutekniikkaa, ei paranna hevosen nopeutta eikä myöskään vahvista tukikudoksia (jänteet, luut, nivelet).\nMeilläkin on tallin lähellä ranta jossa pääsee ainakin kahlailemaan. Selman kanssa ollaan kyllä järvessä polskittu, mutta en ole sitä päässyt ihan kunnolla uittamaan. En tiedä mitä se veneestä sanoisi, mutta rinnalla voisin uida jonkun matkan. En tosin +14 asteisessa vedessä enkä 6 x 300 m!\nLähteenä infolle oli saamamme opetusmateriaali joka puolestaan oli koostettu Antero Tupamäen luennosta.\nLähettänyt Maiju O klo 3.24\nTunnisteet: sykkeet, treeni, uittaminen\nCo. 16. kesäkuuta 2014 klo 1.10\nUittaminen on kesässä parasta! Harmi vaan, että uittopaikkoja on yhä harvemmassa.\nKieltämättä rinnalla uiminen tai varsinkin hännässä roikkuminen tuntuvat hurjilta, koska hevonen potkii ja kauhoo vedessä kuitenkin ihan tosissaan. Jotkut jäävät myös makaamaan selän päälle ja pitävät harjasta kiinni..Pitäisi varmaan opetella ensin uimaan kunnolla itse =P\nMaiju O 16. kesäkuuta 2014 klo 10.17\nJoo, ei ihan meikäläisellä ainakaan kunto riitä sammakkoa polskia rinnalla niin paljoa mitä treeni vaatisi. ;) Mutta mahtava treenimuoto. Ehkäpä sitä joskus uskaltaisi kokeilla Selmankin kanssa...


Lankakirja: enemmän valoa, ei muuta\nenemmän valoa, ei muuta\nSe tuli sitten talvi. Ja sukkasatokin loppui. Sain vielä kolmannet sukat valmiiksi ennen lokakuun loppua, mutta sain kuvattua vasta nyt. Talven tulo on taas saanut unirytmin vähän vinksalleen ja miehen lomautus aiheuttanut raha-asioiden miettimistä.\nTässä kuitenkin sukat.\nMalli: Retro Rib Socks (Ravelry)\nLanka ja menekki: Noro Kureyon Sock, 52 g\nNeuloin ensimmäisen sukan retriitissä, ja toista sukkaa hiljalleen lokakuussa. Malli on taas käännetty, eli aloitettu kärjestä. Ranskalainen kantapää onnistuu jo täysin ilman ohjetta, ja kuinka istuva siitä tulee! :)\nOlin pitkään neulomatta flunssan jälkeen, puikot eivät vain kutsuneet. Kaikki keskeneräiset ja odottavat tuntuivat liian monimutkaisilta. Sitten päätin, että tarvitsen yksinkertaisen kaulaliinan ja kaivelin lankalaatikoitani. Aiemmin violetiksi värjäämäni nalle huuteli yhdestä laatikosta ja hyppäsi puikoille.\nVälillä sitä kaipaa myös vähän lohtusuklaata.\nMyös värjäyspata on porissut, porisee tälläkin hetkellä. Myyntiä ehkä ensi viikon alussa taas, mutta ilmoittelen asiasta paremmin lähempänä.\nLähettänyt asarum klo 13.54\ntagit: huivit, keskeneräistä, sukat, sukkasato, valmistuneita, värjäys


Kurssit arkisto - Doormax Oy\nTervetuloa Doormaxin järjestämiin koulutuksiin!\nDoormax kouluttaa järjestyksenvalvojia ja järjestää täydennyskoulutusta järjestyksenvalvojille. Koulutuksiemme avulla opiskelet nopeasti työllistävän ammatin tai täydennät kätevästi jo olemassa olevaa ammattitaitoasi.\nTiedustelut ja tarkemmat tiedot Jan Tuomiselta +358408281783 ja meilitse [email protected]\nJärjestyksenvalvojan kertauskoulutus su 29.5.2022\nIlmoittaudu 27.05.2022 mennessä.\nJärjestyksenvalvojan kertauskurssi su 29.05.2022 klo 09-17!\nKoulutuspaikkana Staffmax/Doormax toimitilat ja yökerho Halfmoon!\nKurssi alkaa: 29.5.2022 klo 9\nPaikka: Staffmaxin toimitilat/yökerho Halfmoon\nHinta: 105e/sis. alv24\nIlmoittaudu 20.01.2022 mennessä.\nJärjestyksenvalvojan kaasusumutinkoulutus (5h)\nIlmoittaudu 09.12.2021 mennessä.\nJärjestyksenvalvojan kaasusumutinkoulutus on tarkoitettu järjestyksenvalvojille ja vartijoille, joiden työolosuhteissa esiintyy korostuneesti väkivalta- ja uhkatilanteita. Kaasusumuttimen kantamiseen tulee hakea lupa poliisilta, ja luvan edellytyksenä on hyväksytysti suoritettu kaasusumutinkoulutus.\nJärjestyksenvalvojan tulee kaasusumutinlupaa hakeakseen suorittaa sisäministeriön hyväksymän koulutussisällön mukainen järjestyksenvalvojan kaasusumutinkoulutus. Kaasusumutinkoulutusta varten pitää olla käytynä fyysisen voimankäytön perusteet.\nKoulutuksessa käsitellään järjestyksenvalvojan voimankäyttöä ohjaavaa lainsäädäntöä sekä harjoitellaan fyysistä voimankäyttöä. Kaasusumutinta koskevassa osiossa harjoitellaan käyttämään kaasusumutinta oikeaoppisesti käyttäjälle turvallisena voimankäyttövälineenä sekä itsepuolustusvälineenä hätävarjelutilanteessa. Molempiin osioihin sisältyy kirjallinen koe.\nKouluttajana toimii Jan Tuominen, kurssi järjestetään 12.12. 2021 klo 11-16. Kurssi pidetään Doormaxin tiloissa Rovaniemen Sampokeskuksessa.\nKurssi alkaa: 12.12. 2021 klo 11\nPaikka: Rovaniemi Staffmaxin toimitilat Sampokeskus\nHinta: 105e/sis.alv 24%\nVoimankäyttövälineiden kertauskoulutus su 28.11.2022 klo 10-18!\nIlmoittaudu 25.11.2021 mennessä.\nKurssi alkaa: 28.11.2021 klo 10\nVoimankäyttövälineiden kertauskoulutus 16.1.2022 Rovaniemi!\nIlmoittaudu 13.01.2022 mennessä.\nVoimankäyttövälineiden kertauskoulutus su 16.1.2022 klo 09-17!\nKurssi alkaa: 16.1.2022 klo 9-17\nPaikka: Rovaniemi Staffmax/Doormax toimitilat Sampokeskus sekä yökerho Halfmoon\nJärjestyksenvalvojan kertauskurssi su 31.10.2021 klo 9-17\nIlmoittaudu 29.10.2021 mennessä.\nJärjestyksenvalvojan kertauskurssi su 31.10.2021 klo 09-17!\nKurssi alkaa: 31.10.2021 Klo 9-17\nVoimankäyttövälineiden kertauskoulutus 10.10.2021 Klo 09-17\nIlmoittaudu 07.10.2021 mennessä.\nVoimankäyttövälineiden kertauskoulutus su 10.10.2021 klo 09-17!\nKoulutuspaikkana Staffmax/Doormax toimitilat ja yökerho Halfmoon! TÄYNNÄ!\nKurssi alkaa: 10.10.2021 Klo 9\nIlmoittaudu 03.11.2021 mennessä.\nJärjestyksenvalvojan kaasusumutinkoulutus (5 h)\nJärjestyksenvalvojan kaasusumutinkoulutus on tarkoitettu järjestyksenvalvojille, joiden työolosuhteissa esiintyy korostuneesti väkivalta- ja uhkatilanteita. Kaasusumuttimen kantamiseen tulee hakea lupa poliisilta, ja luvan edellytyksenä on hyväksytysti suoritettu kaasusumutinkoulutus.\nKoulutuksessa käsitellään järjestyksenvalvojan voimankäyttöä ohjaavaa lainsäädäntöä sekä harjoitellaan fyysistä voimankäyttöä. Kaasusumutinta koskevassa osiossa harjoitellaan käyttämään kaasusumutinta oikeaoppisesti käyttäjälle turvallisena voimankäyttövälineenä sekä itsepuolustusvälineenä hätävarjelutilanteessa. Molempiin osioihin sisältyy sekä kirjallinen että näyttökoe.\nJärjestyksenvalvojan kertauskurssi (8 h)\nKoulutus on tarkoitettu järjestyksenvalvojaksi hyväksytyille henkilöille, jotka ovat uusimassa järjestyksenvalvojaksi hyväksymistään. Uutta järjestyksenvalvojakorttia haetaan poliisilta, ja edellytyksenä on hyväksytysti suoritettu järjestyksenvalvojan kertauskurssin suorittaminen.\nJärjestyksenvalvojan kertauskurssin koulutusohjelma on sisäministeriön määrittelemän sisällön mukainen. Koulutukseen sisältyy teoriakoulutuksen lisäksi käytännön harjoittelua turvallisuustarkastuksiin liittyen.\nHuomioithan, että ennen 1.3.2007 suoritettu peruskoulutus on vanhentunut. Jos korttisi voimassaolo ehtii päättyä ennen uuden hyväksynnän hakemista, sinun tulee suorittaa peruskoulutus uudelleen. Uudemmat peruskoulutukset eivät vanhene.\nJärjestyksenvalvojan voimankäytön lisäkoulutus (16 h)\nJärjestyksenvalvojan voimankäytön lisäkoulutus voidaan suorittaa omaehtoisesti tai viranomaisen suosituksesta tehtävän vaativuuden ja tilaisuuden luonteen vuoksi. Järjestyksenvalvojan voimankäytön lisäkoulutuksessa kerrataan niiden voimankäyttövälineiden käyttöä, joihin järjestyksenvalvojalla on koulutus ja opitaan soveltamaan aiemmin opittuja taitoja monipuolisemmin.\nTeleskooppipatukan käyttäjäkoulutus (5 h)\nTeleskooppipatukan käyttäjäkoulutus antaa tarvittavat perusteet teleskooppipatukan oikeaoppiseen käyttöön vartijan ja järjestyksenvalvojan työtehtävissä.\nKoulutukseen osallistuvilta edellytetään vartijan tai järjestyksenvalvojan peruskoulutuksen sekä fyysisen voimankäytön perusteet -koulutuksen hyväksyttyä suorittamista.